text:
Mataupu 26
Ua olioli Amona i le Alii—E faamalosi e le Alii e faamaoni ma tuuina mai ia te i latou le malamalama—O le faatuatua e mafai ai e tagata ona aumaia le afe ma afe o agaga i le salamo—Ua i ai i le Atua le mana uma ma ua ia silafia mea uma. E tusa o le 90–77 T.L.M.
1 Ma o lenei, o upu nei a Amona i ona uso, ua faapea ona fai atu: Ou uso e, ma ou au uso, faauta ou te fai atu ia te outou, ua tele lava se pogai tatou te olioli ai; ona sa mafai ea ona tatou manatu, ina ua tatou aamata mai le laueleele o Saraʼemila, o le a tuuina mai e le Atua ia te i tatou ni faamanuiaga tetele faapenei?
2 Ma o lenei, ou te fesili atu, o a faamanuiaga silisili ua ia tuuina mai ia te i tatou? E mafai ona outou tau mai?
3 Faauta, ou te tali atu mo outou; ona o o tatou uso, o sa Lamanā, sa i ai i le pouliuli, ioe, i se to ua sili lava ona pouliuli; ae faauta, i le atoatele o i latou ua aumai e vaai i le malamalama ofoofogia o le Atua! Ma o le faamanuiaga lenei ua faaee mai i o tatou luga, lea ua avea ai i tatou o ni emea faigaluega i aao o le Atua e faataunuu ai lenei galuega tele.
4 Faauta, e aafe ma afe i latou ua olioli, ma ua aumai i le lafu a le Atua.
5 Faauta, sa matua le afaatoaga, ma amuia lava outou, ona sa outou sasau atu le eselesaito, ma outou selesele mai ma lo outou malosi, ioe, sa outou galulue i le aso atoa; ma faauta i le tele o a outou ifusisaito! Ma o le a faaputuputuina i latou i falesaito, ina ia le faamaʼumauina i latou.
6 Ioe, o le a le taia i latou i lalo e le afa i le aso gataaga; ioe, pe lagā foi i luga i latou e le asiosio; ae a sau le aafa o le a faaputuputu faatasi i latou i o latou nofoaga, ina ia le mafai e le afa ona ulu atu ia te i latou; ioe, pe faalelea foi i latou e matagi malolosi i soo se mea e manao le fili e ave i ai i latou.
7 Ae faauta, ua i ai i latou i aao o le Alii o le aseleselega, ma o i latou o ana; ma o le a ia efaatutu mai i latou i luga i le aso gataaga.
8 Ia faamanuina lava le suafa o lo tatou Atua; ia tatou apepese i lona viiga, ioe, ia tatou avatu le efaafetai i lona suafa paia, ona ua faia e ia le amiotonu e faavavau.
9 Aua a na tatou le o mai i fafo mai le laueleele o Saraʼemila, o o tatou uso pele nei, o e ua sili ona alolofa ia te i tatou, po ua fālō pea i latou i le aita faasaga mai ia te i tatou, ioe, ma po ua avea foi i latou o ni tagata ese i le Atua.
10 Ma sa oo ina ua uma ona fai mai e Amona nei upu, sa aoai atu lona uso o Arona ia te ia, ua fai atu: Amona e, ou te fefe ua aveese atu oe i le mitamitavale e lou olioli.
11 Ae sa fai mai Amona ia te ia: Ou te le amitamita i loʼu lava malosi, po o loʼu lava poto; ae faauta, ua atoatoa loʼu eolioli, ioe, ua tumu loʼu loto i le olioli, ma o le a ou olioli i loʼu Atua.
12 Ioe, ua ou iloa o au o se meanoa; a faatatau i loʼu malosi ua ou vaivai; o lea ou te le amitamita ai ia te au lava ia, ae ou te mitamita i loʼu Atua, ona o lona emalosi e mafai ai ona ou faia o mea uma; ioe, faauta, e tele vavega tetele ua tatou faia i lenei laueleele, o mea o le a tatou viia ai lona suafa e faavavau.
13 Faauta, e fia le tele o afe o o tatou uso ua ia tatalaina mai tiga o aseoli; ma ua aumai ai i latou e epesea le alofa togiola, ma ua tupu mai lenei mea ona o le mana o lana afioga ua i totonu o i tatou, o lea, po ua le i ai ea ia te i tatou se pogai tele tatou te olioli ai?
14 Ioe, ua ia i tatou se pogai e viia ai o ia e faavavau, ona o ia o le Atua Silisili Ese, ma ua ia tatalaina o tatou uso mai afilifili o seoli.
15 Ioe, sa siosiomia faataamilo i latou i le pouliuli ma le faafanoga tumau-faavavau; ae faauta, ua ia aumai i latou i lona amalamalama tumau-faavavau, ioe, i le olataga tumau-faavavau, ma ua siosiomia faataamilo i latou i le tele le mafaatusalia o lona alofa; ioe, ma a avea i tatou o ni mea faigaluega i ona aao i le faia o lenei galuega tele ma le ofoofogia.
16 O lea, ia tatou amitamita ai, ioe, o le a tatou emitamita i le Alii; ioe, o le a tatou olioli, ona ua atoatoa lo tatou olioli; ioe, o le a tatou viia lo tatou Atua e faavavau. Faauta, o ai ea e mafai ona tele naua lona mitamita i le Alii? Ioe, o ai e mafai ona tele naua upu na te faia e uiga i lona mana tele, ma e uiga i lona ialofa mutimutivale, ma i lona tali-tiga i le fanauga a tagata? Faauta, ou te fai atu ia te outou, e le mafai ona ou fai atu se vaega itiiti o le mea ua ou lagona.
17 O ai sa mafai ona manatu o le a alofa mutimutivale tele mai lo tatou Atua e sei ese i tatou mai lo tatou tulaga leaga matautia, ma agasala, ma eleelea?
18 Faauta, sa tatou o atu i le ita, ma le faamatau tele e afaaumatia lana ekalesia.
19 O lea, aisea na ia le tuu atu ai i tatou i se faafanoga matautia, ioe, aisea na ia le faapau ifo ai i o tatou luga le pelu o lona faamasinotonu, ma faamalaia i tatou i le noa ma se faamoemoe e faavavau?
20 E, lou agaga e, e pei ona sa toeitiiti oo i ai, ia sola ese mai lea manatu. Faauta, sa ia le faaoo mai lona faamasinotonu i luga o i tatou, ae na ia aumai i tatou i lona alofa mutimutivale tele i luga o lena avanu tumau-faavavau o le oti ma le pagatia, mo le faaolaina lava o o tatou agaga.
21 Ma o lenei faauta, ou uso e, o ai se atagata natura o i ai ua ia iloaina nei mea? Ou te fai atu ia te outou, ua leai se tasi ua ia eiloaina nei mea, vagana ai i latou ua salamo.
22 Ioe, o ia o le e asalamo ma faaaoga le efaatuatua, ma fai galuega lelei, ma tatalo pea e le aunoa—o tagata faapea ua tuuina mai i ai ia latou iloa imealilo a le Atua; ioe, o tagata faapea e tuuina mai i ai latou te faaali mai mea e lei faaalia lava; ioe, ma o le a tuuina mai i tagata faapea latou te aumai le afe ma afe o agaga i le salamo, e pei lava ona tuuina mai ia i tatou e aumai o tatou uso nei i le salamo.
23 O lenei pe tou te manatua ea, ou uso e, sa tatou fai atu i o tatou uso i le laueleele o Saraʼemila, o le a tatou o ae i le laueleele o Nifae, e talai atu i o tatou uso, o sa Lamanā, ma sa latou tōē faatauemu mai ia te i tatou.
24 Ona sa latou fai mai ia te i tatou: Tou te manatu ea e mafai ona outou aumaia sa Lamanā i le malamalama o le upumoni? Tou te manatu e mafai ona outou faatalitonuina sa Lamanā i le sese o auputuu a o latou tamā, ao avea pea i latou ma etagata ua maaa e pei ona latou i ai nei; o e ua fiafia o latou loto i le faamasaaina o le toto; o e ua faaaluina o latou aso i le amioletonu sili ona leaga; o e o o latou ala o ala o se na solitulafono mai i le amataga? O lenei, ou uso e, tou te manatua o la latou gagana lena.
25 Ma e le gata i lea, sa latou fai mai: Ia tatou sii auupega o taua e faasaga ia te i latou, ina ia tatou faaumatia ese i latou ma lo latou amioletonu i fafo mai le laueleele, nei latou solia i tatou ma faaumatia i tatou.
26 Ae faauta, ou uso pele e, sa tatou lei o mai i le vao ma le faamoemoe e faaumatia o tatou uso, ae ma le faamoemoe atonu e mafai ona tatou faaolaina ni isi e toaitiiti o o latou agaga.
27 O lenei ina ua vaivai o tatou loto, ma toetoe a tatou toe foi i tua, faauta, sa afaamafanafanaina i tatou e le Alii, ma fetalai mai: O atu i totonu o o outou uso, o sa Lamanā, ma tauave ma le eonosai ou ipuapuaga, ma o le a ou tuu atu ia te outou le manuia.
28 Ma o lenei faauta, ua tatou o mai, ma ua tatou i ai i totonu ia te i latou; ma sa tatou onosai i o tatou mafatiaga, ma sa tatou mafatia i mea uma sa tatou le maua; ioe, sa tatou malaga atu mai lea fale i lea fale, ma le faalagolago i luga o le alofa mutimutivale o le lalolagi—e le sa nao luga o le alofa mutimutivale o le lalolagi, ae i luga o le alofa mutimutivale o le Atua.
29 Ma sa tatou ulu atu i totonu o o latou fale ma aoao i latou, ma sa tatou aoao i latou i o latou auala; ioe, ma sa tatou aoao i latou i luga o o latou maupuepue; ma sa tatou ulu atu foi i o latou malumalu ma o latou sunako ma aoao i latou; ma sa tutuli i tatou i fafo, ma tauemuina, ma feanu tagata i o tatou luga, ma fepo o tatou alafau; ma sa fetogi i tatou i maa, ma ave ma saisai i maea malolosi, ma lafo i le falepuipui; ma sa toe laveaiina i tatou e ala i le mana ma le poto o le Atua.
30 Ma sa tatou mafatia i ituaiga uma o puapuaga, ma o nei mea uma na tutupu mai, atonu ina ia mafai ona avea ai i tatou ma ala e faaolaina ai ni nai agaga; ma sa tatou manatu o le a atoatoa lo tatou aolioli pe afai atonu e mafai ona avea i tatou ma ala e faaolaina ai ni isi.
31 O lenei faauta, e mafai ona tatou vaai atu ma vaai i fua o a tatou galuega; ma ua itiiti ea i latou? Ou te fai atu ia te outou, E leai, ua atoatele i latou; ioe, ma e mafai ona tatou molimau i lo latou faamaoni, ona o lo latou alolofa i o latou uso ma ia i tatou foi.
32 Aua faauta, sa sili ia i latou le ataulagaina o o latou ola nai lo le ave o le ola o so latou fili; ma ua latou etanu loloto i le eleele a latou auupega o taua, ona o lo latou alolofa i o latou uso.
33 Ma o lenei faauta ou te fai atu ia te outou, sa i ai ea se alofa tele faapea i le laueleele atoa? Faauta, ou te fai atu ia te outou, E leai, sa lei i ai lava, e oo lava i totonu o sa Nifaē.
34 Aua faauta, latou te sii auupega o taua e faasaga i o latou uso; latou te le fia tuu i latou lava ia fasiotia. Ae faauta pe toafia ea o i latou nei na tuuina atu o latou ola; ma ua tatou iloa ua latou o atu i lo latou Atua, ona o lo latou alolofa ma ona o lo latou inoino i le agasala.
35 O lenei pe le ua i ai ea ia te i tatou se pogai tatou te olioli ai? Ioe, ou te fai atu ia te outou, e lei i ai lava ni tagata na i ai se pogai tele naua latou te olioli ai e pei o i tatou, talu mai le amataga o le lalolagi; ioe, ma ua soona tele lava loʼu olioli, ua oo lava i le mitamita i loʼu Atua; ona ua ia te ia le amana uma, ma le poto uma, ma le malamalama uma; ua esilafia e ia mea uma, ma o ia o se Tagata ialofa mutimutivale, e oo i le olataga, o i latou o e e salamo ma talitonu i lona suafa.
36 O lenei afai o le mitamitavale lea, o le a faapea lava ona ou mitamita; ona o loʼu ola ma loʼu sulu lea, o loʼu olioli ma loʼu olataga, ma loʼu togiola lea mai le malaia tumau-faavavau. Ioe, ia faamanuina lava le suafa o loʼu Atua, o le ua manatu mai i lenei nuu, o e o se alala o le laau o Isaraelu, ma ua leiloa mai i lona tino i se laueleele ese; ioe, ou te fai atu, ia faamanuina lava le suafa o loʼu Atua, o le ua manatu mai ia te i tatou, o ni tagata emaumausolo i se laueleele ese.
37 O lenei ou uso e, ua tatou vaai e manatu mai le Atua i atagata uma, i soo se laueleele atonu ua latou i ai; ioe, ua ia faitauina ona tagata, ma o ona loto alofa mutimutivale ua i luga o le lalolagi uma. O lenei o loʼu olioli lea, ma laʼu faafetai tele; ioe, ma o le a ou avatu le faafetai i loʼu Atua e faavavau. Amene.


c: text/html

text:
Ta’utino molimau o le leoleo na faatonu o ia e sui lana fa’amatalaga
I le toe faaauauina ai i le faamasinoga autu o se alii o lo o tuuaia i le sola ese mai i le toese i le 2010, ma latou osofaia ma nisi pagota se alii leoleopo a le faletupe o le ANZ bank i Tafuna, na taua ai e se tasi o molimau a le malo e faapea, sa faatonu o ia e le alii leoleo o Siaosi Aiono, ina ia sui lana faamatalaga, ma ia tu’ua’i uma mea sa tutupu ia Pati Lepou.
O le alii o Gasona Moemoe, o le molimau lona lua lea a le malo na valaauina i le faamasinoga autu o Lepou, lea o lo o tuuaia i moliaga o le sola ese mai le to’ese, faomea i le tulaga muamua, atoa ai ma le faaoolima i le tulaga muamua.
O ia moliaga na afua mai i se faalavelave na tulai mai i le aso 22 Ianuari 2010, ina ua sosola i tua mai le toese Lepou ma isi pagota e toatolu e aofia ai ma Moemoe, ma latou osofaia le leoleopo o le faletupe a le ANZ i Tafuna.
O isi pagota o lo o tuuaia i lenei mataupu e aofia ai David Maea ma Sefo Lemalu, lea foi ua maea ona la molimau mo le itu a le malo.
Na taua e Moemoe e faapea, pe tusa o le 12:30 i lea aso, na tatala ai e Maea le potu e faaaoga ai le ki sa aumai i le fuifui ki a leoleo o le falepuipui, ma latou sosola ai, ona latou fepe’ei i luga o le pa ma ui atu ai i le itu o lo o i ai fale mautotogi a le malo, e saili le uo a Maea o loo nofo ai.
Ina ua le maua le uo a Maea, sa ia faia loa le tonu ina ia latou agai atu i le Lions Park latou te evaeva ai, ina ia faaaoga ai le taimi lea ua latou sosola mai ai i tua.
Sa latou vaaia le alii leoleopo a le ANZ o lo o moe nofo mai i luga o le nofoa, ona fai atu lea o Sefo latou te o e fasi le leoleopo ae aumai le ki o le taavale latou te o ai.
Na fesili Reyna ia Moemoe po o ai na faia le tonu latou te o e fasi le leoleopo, na tali Moemoe, o Sefo, ae o lana faamatalaga lea sa tuuina atu i leoleo, o lo o ia taua ai o Lepou sa faia le tonu latou te o e fasi le leoleo.
Na fesiligia Moemoe pe aisea ua ese ai lana molimau ma lana faamatalaga na tuu atu i leoleo, ae na tali Moemoe, o le alii leoleo o Siaosi Aiono na faatonuina o ia e sui lana faamatalaga faapea o Lepou na faia le tonu, ona o lo o tete’e Lepou i ona moliaga.
O le molimau lava foi lea a Moemoe ina ua fesiligia o ia e le loia a Lepou o Mark Ude i le mafuaaga ua eseese ai lana molimau ma lana faamatalaga tusitusia sa tuuina atu i leoleo.
“A’o tau tusi la’u faamatalaga, na sau le alii leoleo o Siaosi Aiono ma fai mai e una’i uma ia Lepou o ia na faia le tonu ae le o Sefo,” o le molimau lea a Moemoe i luma o le vaega iloilo iuga i le taeao ananafi.
Fai mai Moemoe, o Sefo na muamua tu’ia le leoleopo ma pau ai i lalo, ona oso atu loa lea o Lepou ma tatu’i, ae o ia na oso atu ma taofi vae o le tamaloa ina ia aua ne’i tu i luga, a’o fasi to’alua e Lepou ma Maea le leoleopo.
“Na ou faalogo o fai Pati ia Maea e tui le tamaloa i le naifi, o le taimi foi lea na ou vaaia ai ua tui e Maea le tamaloa ao taatiatia pea lava i lalo,” o le molimau lea a Moemoe.
O le maea ai o le fasiga e i latou nei o le alii leoleopo, na latou toe fo’i atu ai loa i totonu o le toese, pe tusa o le ta lea o le 2:30 i le vaveao.
O le ulua’i molimau a le malo i le taeao ananafi o le alii leoleo suesue ia Det. Vaina Vaofanua, lea sa ia taua e faapea, o ia sa fesoasoani i le tamaitai leoleo sa faauluulu i ai le suesueina o lenei mataupu ua maliu, o Det. Faamoemoe Segi.
O se tasi o vaega na taua e Det. Vaofanua sa ia maitauina i le vaega na tupu ai le faalavelave, o se u’amea sa taatia e le mamao mai le vaega o loo to’a ai le toto, o ni seevae faapea ai ma ni ofu ua masaesae uma.
I le maea ai o molimau a le malo, na valaauina ai loa e le itu tete’e lana ulua’i molimau, o ia foi lea o loo faauluulu i ai le Ofisa Suesue a Leoleo, susuga Cpt. Lavata’i T. Sagapolutele, lea na ia taua i le vaega iloilo iuga e faapea, o ia sa faatonuina leoleo su’esu’e i o latou tiute tauave e tusa ai o le suesueina o lenei mataupu.
O le taeao nei lea ua faamoemoe e toe faaauau ai lenei mataupu i luma o le faamasinoga maualuga.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.

robotstxt: allowed

filter: keep


text:
Tala Mai Samoa
KOLENI LE TALAVALU NOFOAGA IUNI LAKAPI A SAMOA I TUANAIMATO
O le vaiaso atoa lenei sa faagasolo ai koleniga faapitoa a le au fili lakapi taitoafitu a Amerika Samoa lea ua faaigoaina o le Talavalu, i le nofoaga mo koleniga faapitoa a le iuni Lakapi a Samoa i Tuanaimato, le High Performance Unit Program. Na faaalia e le taitaimalaga, o ia foi o se sui o le komiti faafoe o le Iuni Lakapi a Amerika Samoa, le susuga Peseta Sa Mavaega e faapea, ua tele se aoga o lenei vaiaso i a latou tapenapenaga.
Na ia faaalia foi lona agaga faafetai i le taitaifono ma le laulauafono o le iuni lakapi a le Teritori, lea o lo o taitaifono ai le afioga Kovana Togiola Tulafono mo le sailia o lenei avanoa atoa ai ma le faatupeina o le malaga mai o le au. Na ia faafetaia foi le taitaifono ma le laulauafono o le iuni lakapi a Samoa mo le talisapaia ma le saunia o koleniga faapitoa mo le au a le Teritori.
Na saunoa le alii faiaoga, le susuga Leota Setefano Fata, ua matua tele le aoga o koleniga faapitoa ua maua e le au i lenei vaiaso aua le sauniuni atu i le taamilosaga taitoafitu o le Oceania i Ausetalia i le faaiuga o le masina nei. Na faaalia e Leota, e le gata i koleniga tuufaatasi a le au sa faatautaia e sui eseese o le iuni lakapi a Samoa e pei o le susuga Stephen Betham, Faamaoni Lalomilo, Lilomaiava Taufusi Salesa, Fepuleai Selefuti Patu, Paepae Stan Toomalatai ma Tuala Matthew Vaea. Fai mai a ia, eseese uma lava itu sa taulai i ai ia koleniga, ma sa faatautaia foi e le alii o lo o gafa ma koleniga faapitoa a le iuni lakapi a Samoa, le susuga Michael Deasy ia ni feiloaiga ma sui taitoatasi o le au e faatalanoa ai o latou malosiaga ma vaivaiga. E pei ona silafia, o le susuga Leota Setefano Fata nao le pau lea o se sui mai Amerika Samoa sa filifilia i le Manu Samoa i le 1994, ma sa ia faaalia lona agaga faafetai ma le maofa i lenei avanoa ua maua e le au taitoafitu a le Teritori e maua ai lea malamalama faaopopo i le faatinoina o le taaloga. Fai mai a ia, o le tulaga ua faaleleia atili i le latou tapenapenaga, o le itu tau puipui poo le defense.
O le aso Sa e toe taliu ai le Talavalu mo Amerika Samoa, ae malaga mo Hawaii i le po o le aso Gafua o le vaiaso fou e auai i se taamilosaga taitoafitu i Hawaii e atili faasauni ai mo le Oceania Sevens i Ausetalia i le faaiuga o le masina nei.
LATA MAI LE TUUESEESEINA O LEOLEO MA LE FALEPUIPUI
O se taimi e le o toe mamao o le a molimauina ai loa le tuueseeseina o le pulega mo le falepuipui mai le matagaluega o leoleo, e pei ona o lo o i ai nei. O se tasi lenei mataupu ua leva ona soalaupuleina e le malo amata mai i le ono tausaga talu ai, ma na faaalia e le sooupu a le matagaluega, le komesina lagolago ia Leaupepe Fatu Pula e faapea, o se fuafuaga ua taulai i ai le silasila a le malo ina ia atili faaleleia ai le tautua a ia vaega eseese a le malo. E le gata i lea, ina ia foia ai le tele o faasea ua alia’e mai i le nei vaitau i le faatautaia e le pulega o le falepuipui o le vaaiga o i latou o lo o taofia ai.
Na saunoa le alii palemia, le susuga Tuilaepa Sailele Malielegaoi, o le faamatuu atu o ia vaega eseese e lua e pulea e ni pulega se lua, o le a tupu ai o se lagona sogasoga i ia pulega ina ia siitia le tulaga o a latou tautua. Fai mai a ia, e pei foi ona tuueseese le pulega o le vaega o le Tinei Mu mai le matagaluega o leoleo, lea ua le toe lipoti ai le vaega o le Tinei Mu i le komesina o leoleo a ua faatino lava a latou galuega i lalo o le latou pulega. “O i tonu lava la e iloa ai le poo lelei ona faatino galuega a nei vaega eseese, aua na ona faaletonu lava tau ai ma le tuma i le ulu,” o a Tuilaepa lea. “Ae a lelei, ave le taui ua tatau ai i le tagata sa faatino ma le amiotonu lana matafaioi.”
FUAFUA FAUSIA SE TAULAGA LONA LUA ALEIPATA
O lo o i ai se fuafuaga a le malo o le a avea ai le Mata Aleipata o se tasi o taulaga tele e pei o le taulaga o lo o i Apia nei. O fuafuaga ia ua faailoa e le alii palemia, le susuga Tuilaepa Sailele Malielegaoi, e pei ona lipotia i le nusipepa a le malo, le Savali. O le taimi nei o lo o i ai le uafu faavaomalo i Aleipata, ae o lo o i ai le fuafuaga, o le a fausia ai foi ma se malae vaalele. E le o mailoa la i le taimi nei po a afea o le faataunuuina ai lea fuafuaga. Pau le tulaga ua faamautinoaina mai, o le Mata Aleipata, o le a avea lea ma se tasi o taulaga tele i totonu o le atunuu i se taimi o le lumanai.
O le taimi nei, e faalagolago ia fuafuaga i se paketi mo lenei faamoemoe, ao le tulaga lava ia i le matagofie o le Mata Aleipata e pei ona molimauina i le tele o mataaga matagofie o lo o faapea ona tulitasi e turisi faapea tagata Samoa mo tafaoga, o se tasi lea o mafuaaga e talitonu ai le alii palemia, ua talafeagai ai le Mata Aleipata ma se tasi o taulaga. E talitonu foi le alii palemia, o le a matua faafaigofie ai foi faigamalaga i le va o Amerika Samoa ma Samoa nei.
FALEPUIPUI I LE ONO TAUSAGA I LE GAOI
E 39 tausaga o se tama mai le afioaga o Letogo ma Falefa, o Malaki Tasi, ua faasalaina nei i le falepuipui mo le ono tausaga ina ua faamaonia moliaga o le gaoi. Na faaalia i faamaumauga a le faamasinoga e faapea, na ave faagaoi e lea alii ni afi vaa e silia i le $10,000 i le afi e tasi, ma e fa moliaga faapea na molia ai o ia. O isi moliaga e fa, e mafua mai lea i lona faamamateina o ni manu papalagi se fitu. E tusa ai ma faamaumauga a le itu a leoleo, e faafa ona osofai e le ua molia se papovi ma ave ai ni povi se fa, ao le isi osofaiga mulimuli na ia faamamateina ai ni manu papalagi se fa.
O le tau o le povi e tasi e tusa ai ma faamaumauga a le itu a leoleo, e silia ma le $1,000. Na maua e le faamasinoga e faapea, e le o se taimi muamua lea ua faia ai e lea alii lea solitulafono o le gaoi. E iva tausaga na talosagaina e le itu a leoleo e nofosala ai o ia i le falepuipui. Peitai na toesea e le alii faamasino, le afioga Alo Vaepule Vaemoa Vaai ia tausaga e tolu ona o lona vave ioeina o nei moliaga e valu faasaga ia te ia, ae totoe ai tausaga e ono lea o le a nofosala ai o ia i le toese i Tafaigata.
SAINI LE KONEKARATE A TIM CAHILL E TAALO AI MO LE RED BULL A NIU IOKA
Ua sainia nei e se tasi o alo o Samoa ua lauiloa i le lalolagi i le taaloga o le soka, le susuga Tim Cahill, se konekarate e taalo ai i le kalapu soka o le Red Bull mai Niu Ioka i Amerika. O lenei alii o Tim Cahill o se palagi Ausetalia lona tama ao le Samoa lona tina ma sa soifua mai o ia i Ausetalia. Na lipotia mai le le mananao o le pulega ma sui o lana kalapu tuai o Everton i Ausetalia e motusia le latou mafutaga ma lea alii, peitai na faaalia e Cahill, ua ia malie i lea konekarate ma le kalapu a le Red Bull i Niu Ioka ina ia saili ai se manuia o ia ma lona aiga.
E $1.5 miliona tala Ausetalia le konekarate ua taalo ai nei Cahill mo lea kalapu i Amerika, ma ua faaalia le agaga faafetai o le faiaoga a lea kalapu ina ua talia e Cahill le latou ofa e taalo ai mo le latou kalapu. Na lipotia mai i upega tafailagi le fiafia o Cahill i lea kalapu aemaise le tupe tele ua taalo ai i lea kalapu i Amerika. Fai mai a ia, e talitonu ua ia faia le faaiuga sao aua le atinaeina o lana taalo aemaise se lumanai manuia o ia ma lona aiga.
O Tim Cahill na amata taalo i le taaloga o le soka i Samoa nei ma muamua foi taalo i taaloga soka faavaomalo i le aufili a Samoa, o se tulaga na umi se taimi o talosagaina ai e le asosi soka a Ausetalia le pulega o le taaloga i le lalolagi, le FIFA, ina ia faatagaina lea alii e taalo mo le au fili a Ausetalia. Sa taalo foi o ia i le au a Ausetalia lea sa tausinio i taaloga o le Olemipeka i le 2008.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
O le faia o se valoaga e aafia ai le afio’aga o le mafua’aga lea na fa’atea ese ai e Ali’i ma Faipule o Fausaga i Safata le sa avea ma faifeau Asofitu.
E mafua lea fa’aiuga, ona o ni pepa fa’alauiloa o ni sauniga tu’ufa’atasi a le Ekalesia Asofitu Samoa i le afio’aga o Nuusuatia i le fa’aiuga o le tausaga 2011 sa ia tusia ai ni valoaga a le susuga ia Enoka Eteuati e fa’apea “le mafuli mai o se maa mai i le lagi ma nutililii ai Fausaga”
Ina ua logotala iai Alii ma Faipule o le afio’aga e tusa ai o lenei pepa fa’alauiloa, sa faia ai loa le fonotaga ma faia ai loa le fa’aiuga e fa’atula’iese le faifeau ia Enoka Eteuati, atoa ai ma lona faletua ma lona aiga mai i totonu o le afio’aga.
O le aso ananafi na fuafua e Iloilo ai i luma o le Fa’amasinoga o Fanua ma Suafa lenei mataupu.
Peitai na saunoa manino le susuga i le Sui Peresitene ia Sevealii Panapa ona o loo iai se tasi o mataupu o loo fa’aauau pea ona fa’agasolo i luma o le Fa’amasinoga ua le mafai ai ona fa’ataunuu le latou mataupu.
Sa ave foi malu i puega a le Sui Peresitene i le paia o itu Fa’amasinoga ona o lea tulaga.
E lei auai atu le susuga i le Faifeau na a’afia, peitai o nisi o matai sa fa’atuina lenei Ekalesia i totonu o Fausaga sa latou tu’uina atu lenei mataupu i luma o le Fa’amasinoga e te’ena ai le fa’aiuga na faia e Alii ma Faipule.
I fafo ane o le Potu Fa’amasino, sa toe tatalo ai nisi o matai sa fai ma sui o Alii ma Faipule i le sa fa’auluina le talosaga a le itu a le Faifeau, ia Filivaai Mano Palu II ina ia toe tuu mai i tua le latou mataupu e soalaupule ai.
Sa talosaga foi ma tatalo Filivaai i nei matai, ina ia alofagia le latou fa’aiuga sa faia i le Faifeau.
O ia e tumu i le fa’aaloalo ae nao le pau lea o le toomaga mo le faifeau o le Fa’amasinoga, ae a fa’apea o le latou finagalo lea, ia tatala le latou fa’ai’uga.
Na toe tali faitau se tasi o matai o le nuu e suafa ia Laumatia Falaniko ia Filivaai e taatia atu lona finagalo sei fono Alii ma Faipule o le nuu.
O le latou fa’anaunautaiga, e le toe manana’o i le susuga ia Enoka ae toe sui atu se isi faifeau.


text:
Talanoa ta’ita’i malo auala si’itia ai Feso’otaiga va atumotu Pasefika
E vevesi fa’afiafiaga o le fu’a na mae’a atu nei, a’o tau fa’asaosao talanoaga i le va o le alii kovana ma ta’ita’i o nisi o atu motu o le Pasefika na malaga mai e tali i le valaaulia a Amerika Samoa, i ni auala e si’itia ai auala o Fefa’atauaiga ma Femalagaaiga i le va o atomotu uma o le Pasefika.
Saunoa le afioga i le matua ia Togiola Tulafono e faapea, o le aso o le sisiga fu’a, ua avea lea o se aso e masani ona fetufaa’i ai ma ta’ita’i o isi atumotu o le Pasefika, i fuafuaga ma auala e faaleleia ai le va nonofo o motu o le Pasefika, aemaise lava i le va ma le malo Tuto’atasi o Samoa.
O avanoa e tele na maua e le alii kovana ma le Palemia o Samoa, susuga Tuilaepa Sailele Malielegaoi i aso o le fu’a na tuana’i atu nei, na toe faamautuina ai nisi o talanoaga o loo faaauau pea ona tau tapena i tulaga tau fela’uaiga i le va o Samoa e lua i tulaga o oloa, faiga faiva ma galuega atina’e, aemaise ai o galuega mo le puipuiga o le siosiomaga, ina ia mautu ma lelei tamaoaiga o atunuu e lua.
“O gaioiga uma nei, ia avea ai lo tatou atunuu o se atunuu e manuia ana fuafuaga uma mo le lumana’i, e le gata mo Amerika Samoa lava, ae vaai mamao foi mo tagata e malaga asiasi mai i le atunuu, ina ia latou maitauina tulaga matagofie ma le lelei o laufanua o le atunuu,” o le saunoaga lea a le alii kovana.
E ese mai i mataupu na taua e le alii kovana sa oo i ai a la talanoaga ma le alii palemia o Samoa, ae oo lava foi i tulaga o femalagaaiga o loo vaavaai ai foi ini auala e mafai ai ona galulue faatasi kamupani vaalele o loo tautuaina atunuu e lua, i ni auala e faaleleia atili ai femalagaaiga mo le lumanai.
“O nei talatalanoaga uma sa faatinoina lava i taimi e maua ai nai vaipanoa i va o faafiafiaga o le fu’a, ona o le lagona ia faaauau pea ona galulue Samoa e lua i auala e faaleleia ai atina’e uma mo ona tagata,” o le saunoaga lea a le alii kovana.
E ese mai i le alii palemia na fetufaai ma le alii kovana, sa maua foi le avanoa la te faasoa ai ma le Kovana o Tuvalu, faapea ai ma le Pelenise mai le malo o Tonga.
Saunoa Togiola, afai e maua se avanoa e mafai ai ona lele sa’o atu se vaalele i Amerika Samoa ma agai atu i Tuvalu ma toe fo’i mai, o lona uiga o le a mafai ona felata’i fela’uaiga ma fefa’atauaiga i le va o motu ia e lua, ma fesoasoani ai i le atina’eina o pisinisi ma oloa fela’ua’i i le va o malo e lua.
“O se tulaga lelei ma manuia mo fefaatauaiga i le va o atunuu ia e lua pe afai ae mautu femalagaaiga, ona e fai lava si taugata o fela’uaiga pe a ui mai Fiti, ae a lelei se kamupani vaalele na te tautuaina le va lea, o le a lelei foi tulaga o oloa fela’ua’i i le va o atunuu e lua,” o le saunoaga lea a le alii kovana.
Fai mai Togiola, na faailoa atu e le kovana a Tuvalu ia te ia le maofa o lona loto i le taugofie o oloa i Amerika Samoa nei, ina ua fealua’i e matamata ma fai lana faatau a’o i ai i le vaiaso o le fu’a i le atunuu, ma o pine faamau o lea manatu na faatau ai e le alii kovana mai Tuvalu se oloa e $80 o loo faatauina ai i lona atunuu, ae na o le $20 sa ia faatauina mai ai i se faleoloa i Amerika Samoa nei.
“Ae mo le atunuu o Tonga, ua maea foi ona faia talanoaga ma le latou sui na malaga mai, ina ia faafaigofie femalagaaiga i luva o le ea poo le sami, ina ia mafai ai ona faia fela’uaiga i le va o atomotu eseese o le Pasefika, mo le manuia alu i luma o ona tagata,” o le saunoaga lea a le alii kovana.
O le taimi nei, o le susuga Tuilaepa o loo faauluulu i ai gaioiga uma nei o loo faia ma kamupani vaalele o loo tautuaina atumotuo le Pasefika, i se auala e mafai ai ona felelea’i se va’alele i le pasefika, mo lefaia o fela’uaiga nei i se taimi o i luma.
O nisi o laasaga muamua o le a faia e atunuu nei pe afai ae talia fuafuaga e pei ona agai atu i ai, o le faaagafuaina lea o lafoga mo oloa i totonu lava o le atunuu, ina ia mafai ai ona tatala le avanoa e faaulufale atu ai oloa mo fefaatauaiga, ma maua ai le naunau o tagata faipisinisi e femalagaa’i solo mo a latou faatauga.
(The English version of this story, “Direct air links between Tuvalu, Tonga and Am.Samoa discussed”, was published in Samoa News, Monday, April 24, 2012, and can be found on samoanews.com.)
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Les avants: Ole Avei (Bordeaux Bègles), Ti'i Paulo (Clermont), Census Johnston (Toulouse), Sakaria Taulafo, Logovii Mulipola, James Johnston, Viliamu Afatia (Agen), Teofilo Paulo, Daniel Leo (Perpignan), Piula Faasalele (Castres), Joe Tekori (Toulouse), Faatiga Lemalu, Maurie Faasavalu, Ofisa Treviranus, Jack Lam, Taiasina Tuifua, Faafili Levave
Les trois-quarts: Kahn Fotualii, Jeremy Su'a, Tusi Pisi, Patrick Faapale, George Pisi, Johnny Leota, Paul Williams (Stade français), Isaia Tuifua, David Lemi, Alapati Leiua, Sinoti Sinoti, Brando Vaaulu, Faatoina Autagavaia.


text:
O se tasi o auala e o mai ai ia Keriso o le saili lea e aoao ia upumoni taua mai o tatou loto.
“O mai ia te au, ina ia outou tagotago ma vaai.”1 O se poloaiga lea na tuuina mai e le Faaola i nei tagata sa nofoia ia Amerika anamua. Sa latou tagotago ma o latou lima ma vaai ma o latou mata i a Iesu o le Keriso. O lenei poloaiga e tutusa lava le taua mo i tatou i lenei vaitaimi e pei foi o lo latou vaitaimi. Ao tatou o mai ia Keriso o le a tatou tagotago ma “iloa mautinoa ai”2—e le o o latou lima ma mata—ae o o latou loto atoa ma le mafaufau o Iesu o le Keriso.
O se tasi o auala e o mai ai ia Keriso o le saili lea e aoao ia upumoni taua mai o tatou loto. A tatou faia lea mea, o le a aumaia e uunaiga mai le Atua se malamalama e le mafai ona tatou maua mai se isi lava mea. Na iloa ma le mautinoa e le Aposetolo o Peteru, o Iesu o le Keriso, le Alo o le Atua soifua. Sa fetalai atu le Faaola faapea o le malamalama o Peteru e le mai se “tagata … a o [le] Tama o i le lagi.”3
Sa faamalamalama mai e le perofeta o Apinati le matafaioi o lagona e aumai e le Atua i o tatou loto. Na ia aoao mai e le mafai ona tatou malamalama atoatoa i tusitusiga paia sei vagana ua tatou faaaogaina o tatou loto ia malamalama ai.4
O lenei upumoni sa matagofie le faamatalaina i se tusi a tamaiti, The Little Prince na tusia e Antoine de Saint-Exupéry. Sa ta’ua i le tala se faauoga a le perenise laitiiti ma se luko. A o faamavae i laua, sa tau atu e le luko se mealilo i le perenise laitiiti. Sa ia fai atu, “O lau mealilo lenei … : Ua na o le loto lava e mafai ona vaai sa’o ai se tasi; ae o le a le vaaia e le mata le mea e taua.”5
O Uso Thomas Coelho ua valusefulu valu tausaga, o se tasi o faataitaiga lelei o se na vaaia i lona loto ni mea taua. Sa avea o ia ma se tasi o a matou fautua maualuga faamaoni i Paysandú, Iurukuei. A o lei auai i le Ekalesia, sa lavea o ia a o tietie i lana uila afi. Sa taatiatia o ia i luga o le palapala ua le mafai ona tu, na fesoasoani atu a tatou faifeautalai e toalua e faatu o ia i luga ma toe avatu i lona fale. Fai mai o ia sa ia lagonaina se mea faapitoa ina ua o atu faifeautalai i lona laveai. Sa na ia toe mauaina foi se lagona malosi ao aoaoina o ia e faifeautalai. O le malosi o na lagona na ia faitauina ai le Tusi a Mamona mai le amataga seia oo i le faaiuga i ni nai aso. Na papatisoina o ia ma auauna atu ma le maelega talu mai lava lena aso. Ou te manatuaina o ia ao tietie atu i lana uila afi i luga ma lalo o magaala o lo matou nuu, e oo lava i le malulu ma timuga o le taumalulu, ina ia aumai isi i le lotu ina ia mafai ona latou lagona, vaai, ma iloa ma le mautinoa e pei o ia.
I lenei vaitaimi, i le siomia ai i le mau faamatalaga, atonu tatou te mafaufau ai o le sailiili i le faitau miliona o itulau uepi o le a aumaia ai ia i tatou mea uma e manaomia ona tatou iloa. E mafai ona tatou maua ni faamatalaga lelei ma leaga foi i luga o le uepi, ae afai ua na o faamatalaga e le lava lea. Ua tuuina mai ia i tatou e le Atua se isi punavai mo le malamalama sili atu,6 o le malamalama lea ua auina mai mai le lagi. E mafai ona aumai e lo tatou Tama Faalelagi lea ituaiga malamalama pe a tatou sailiili i le uepi ma o tatou loto ma mafaufau. Na saunoa mai le Perofeta o Iosefa Samita faapea o loo ia te ia “le tusi sili ona tuai i le lalolagi; ae o loo i [lona] loto, o le mea foaifua o le Agaga Paia lava lea.”7
Tatou te mauaina lenei punavai faaselesitila pe a tatou faia ni mea e pei o le faitauina o tusitusiga paia, faalogo i le perofeta soifua, ma le tatalo. E taua foi le faaaluina o se taimi e fifilemu ai8 ma lagona ma mulimuli i musumusuga faaselesitila. Afai tatou te faia lenei mea, o le a tatou “lagona ma vaai” i mea e le mafai ona aoaoina i tekinolosi faaonaponei. A tatou maua ni poto masani i le sailiili i lenei uepi faaselesitila, o le a tatou iloa le upumoni, e tusa lava pe o faitauina se talaaga faalelalolagi po o nisi autu. O le a iloa e tagata sailiili faamaoni o le upumoni le moni o nei mea uma e ala i le mana o le Agaga Paia.9
Ia, o se upu lapatai: Ua faaitiitia le faaaogaina o lenei uepi faaselesitila ona o le amioletonu ma le faagaloina o le Alii. Sa tau atu e Nifae i ona uso ua le mafai ona la “lagona ia fetalaiga [a le Alii]” aua ua “vave [ona laua] fai o le amioletonu [ma] gese ona manatua o le Alii.”10 E punitia e le amioletonu lo tatou gafatia e vaai, lagona, ma alofa atu i isi. O le vave ona manatua o le Alii e ala i le tatalo “ma le malosi atoa o le loto”11 ma le manatuaina o o tatou aafiaga faaleagaga o le a faalautele ai o tatou gafatia e vaai ma lagona ia mea faa-Keriso. Ou te fia fesiligia outou i le taimi nei:
- •
Pe e te manatua le filemu na e lagonaina ina ua mavae le tele o faigata, sa e tagi atu ai i le Tama i le tatalo malosi?
- •
Pe e te manatua le suia o lau lisi o mea e fai ina ia mulimuli i se uunaiga i totonu o lou loto?
Na faateleina e tagata maoae o i le Tusi a Mamona lo latou gafatia ina ia malamalama atili ma manatua ia aafiaga faaleagaga taua. Na faamalolosia e Alema lana fanau i le faamanatu atu ia i latou lona aafiaga i le liua.12 Na aoao atu e Helamana ia Nifae ma Liae ia manatua—ia manatua o luga o le papa o Keriso e ao ona atinae ai lo laua faavae ina ia le oo atu le mana o le tiapolo i o laua luga.13 E tatau ona tatou faia foi faapea. Ia manatua e fesoasoani mai le Atua ia tatou lagona ma ola ai. O lenei mea ua tuuina mai ai se uiga loloto i upu a le Tupu a Peniamina, lea na fai mai, “Ma o lenei le tagata e, ia manatua, ma le fano ai.”14
O se tasi o manatuaga sili ona taua ou te faamemelo i ai o le lagona lea sa ou mauaina ina ua ou iloaina o le Tusi a Mamona o le afioga a le Atua. Sa ou iloaina e mafai ona tatou lagonaina ai le olioli lea e le mafai e upu ona faamatalaina. Sa ou lagona ma iloaina i lena lava aso, i lau tatalo, e uiga i le moni o mea e le mafai ona ou aoaoina i soo se isi lava ala. O lea ituaiga manatuaga o le mafuaaga lea o le tumau ai pea o le loto faafetai ma faamalosia ai lava au i taimi faigata.
O i latou o e ua maua le malamalama, e le mai le tagata ae mai lo tatou Tama Faalelagi, ua iloaina e moni o Iesu o le Keriso ma o Lana Ekalesia lenei. Ua aumaia e lena lava malamalama le malosi e faia ai ni suiga talafeagai ina ia o mai ai ia Keriso. Mo lea mafuaaga, matou te valaaulia ai tagata uma ina ia papatisoina, salamo, ma liliu mai ia te Ia i le taimi nei.15
O le o mai ia Keriso, o le a mafai ai e tagata uma ona vaai, tagotago, ma iloa ai ma le mautinoa sa puapuagatia Keriso ma togiolaina a tatou agasala ina ia tatou maua le ola e faavavau. Afai tatou te salamo, tatou te le mafatia.16 Faafetai ia te Ia, o le a mafai ai ona faamalolo ia agaga ua manunua ma fonofono ia loto ua gausia. E leai se avega e le mafai ona Ia faamamaina pe aveesea. Na te silafia o tatou faaletonu ma ma’i. Ou te folafola atu ma molimau atu ia te outou afai ua e lagona ua leai sou faamoemoe, pe foliga mai ua toilalo mea uma lava, Na te le tuulafoaia outou. O le a fesoasoani mai Keriso ma o le auala lea e tusa lava pe o le tauiviga o se vaisu, faanoanoa, po o se isi lava mea. Na te silafia le “ala e fesoasoani ai i lona nuu.”17 O ulugalii ma aiga o loo tauivi po o le a lava se mafuaaga—luitau o mea tautupe, faatosinaga o ala o faasalalauga le lelei, po o ni tulaga faaleaiga—o le a lagonaina se lagona toafilemu mai le lagi. E ese le mafanafana o le “lagona ma vaai atu” ua Ia toetu mai le oti “ma le faamalologa i ona apaau,”18 ona o Ia, o le a tatou toe feiloai ai ma opoina e pele ia i tatou ua maliliu. E moni o lo tatou liua ia te Ia o le a tauia i lo tatou faamalologa.19
Ou te iloa ma mautinoa e moni nei mea uma. Mo lenei mafuaaga ou te tuuina atu ai faatasi lou leo ma tagata anamua na nofoia ia Amerika ma alaga atu: “Osana! Ia faamanuiaina lava le suafa o le Atua Silisili Ese!”20 Ua Ia tuuina mai ia i tatou le faaolataga. Ou te molimau atu o Iesu o le Keriso, o le Mesia paia. O Ia o le Alii Silisili, lo tatou Faaola ma le Togiola. I le suafa o Iesu Keriso, amene.
Show References
-
1. 3 Nifae 18:25.
-
2. 3 Nifae 11:15.
-
3. Tagai Mataio 16:16–17.
-
4. Tagai Mosaea 12:27.
-
5. Antoine de Saint-Exupéry, The Little Prince, trans. Katherine Woods (1971), 87.
-
6. Tagai Eteru 4:13.
-
7. Aoaoga a Peresitene o le Ekalesia: Iosefa Samita (2007), 132.
-
8. Tagai Mataupu Faavae ma Feagaiga 101:16.
-
9. Tagai Moronae 10:3–5.
-
10. 1 Nifae 17:45.
-
11. Moronae 7:48.
-
12. Tagai Alema 36:5–24; 38:6–9.
-
13. Tagai Helamana 5:12.
-
14. Mosaea 4:30.
-
15. Tagai 3 Nifae 9:13.
-
16. Tagai Mataupu Faavae ma Feagaiga 19:16.
-
17. Alema 7:12.
-
18. 2 Nifae 25:13; Tagai foi 3 Nifae 25:2.
-
19. Tagai 2 Nifae 16:10; 3 Nifae 9:13.
-
20. Tagai 3 Nifae 11:15–17.
Official Web site of The Church of Jesus Christ of Latter-day Saints
© 2015 Intellectual Reserve, Inc. All Rights Reserved


text:
Tatalo
O se fesootaiga faaaloalo ma le Atua lea e tuuina ai e se tagata le faafetai ma ole atu ai mo faamanuiaga. O tatalo e fai atu i lo tatou Tama Faalelagi i le suafa o Iesu Keriso. O tatalo e mafai ona faia ma le leotele pe aunoa foi ma se leo. O mafaufauga foi o se tagata e mafai ona avea o se tatalo pe afai o tuu sao atu ia mafaufauga i le Atua. O se pese foi a e amiotonu e mafai ona avea o se tatalo i le Atua (MF&F 25:12).
O le faamoemoega o le tatalo e le o le suia o le finagalo o le Atua, a o le faamautuina mo i tatou lava ma isi faamanuiaga ua finagalo le Atua e tuuina mai, ae e tatau ona tatou ole atu ai mo na faamanuiaga ina ia maua ai.
Tatou te tatalo atu i le Tama i le suafa o Keriso (; ). E moni lava e mafai ona tatou tatalo atu i le suafa o Keriso pe afai o o tatou manaoga o manaoga ia o Keriso (; MF&F 46:30). Ona tatou ole atu ai lea mo mea ua saʼo ma o le a mafai e le Atua ona tuuina mai (3 Ni. 18:20). O ni isi tatalo e lē mafai ona maua mai ni tali ona ua lē tusa ai ma le finagalo o Keriso ae ua faia ia tatalo i le manatu faapito o le tagata (; MF&F 46:9). E moni, afai tatou te ole atu i le Atua mo mea e le tonu, o le a avea ai ma o tatou taʼusalaga (MF&F 88:65).
- O ona po ia na amata lea ona valaau tagata i le suafa o le Alii ;
- O le mea na i ai le fatafaitaulaga, ua valaau atu ai Aperaamo i le suafa o le Alii ;
- Na tatalo le auauna a Aperaamo mo se fesoasoani i le sailia o se avā mo Isaako ;
- Ia mamao ia te aʼu ona ʼou agasala i le Alii i loʼu tuua o le fautua mo outou ;
- E faafofoga mai le Alii i le tatalo a e amiotonu ;
- Tou te maua foi pe a outou saili mai ia te aʼu ma outou loto atoa ;
- Ia outou tatalo mo e ua faasauā fua mai ia te outou ; ( 3 Ni. 12:44 )
- Ia tatalo i lou Tama o i le mealilo ; ( 3 Ni. 13:5–8 )
- Ia faapea ona outou tatalo ; ( 3 Ni. 13:9 )
- Ia ole atu, ona foaiina mai ai lea ia te outou ; ( 3 Ni. 14:7 MF&F 4:7 MF&F 6:5 MF&F 66:9 )
- Na maliu ua naʼo Iesu i le mauga e tatalo ;
- Ia mataala ma tatalo, ina neʼi oo mai le faaosoosoga ia te outou ; ( 3 Ni. 18:15–18 MF&F 31:12 )
- Ia ole atu ma le faatuatua, aua lava neʼi masalosalo ; ( MF&F 42:68 MF&F 46:7 )
- Ua aoga tele le tatalo faatauanau a le tagata amiotonu ;
- Ia faalogo i le Agaga ua ia aoaoina le tagata ia tatalo ; 2 Ni. 32:8–9
- Sa ʼou tagi atu ia te ia i le tatalo malosi ; Enosa 1:4
- Sa ou anapogi ma tatalo i aso e tele ; Alema 5:45–46 ( Alema 26:22 )
- Sa latou tuuina atu i latou lava i le tatalo tele, ma le anapogi ; Alema 17:3
- Tou te manatua le mea na fai mai ai Senosa e uiga i le tatalo po o le tapuai atu ; Alema 33:3
- Ia outou faamaualalo lava, ma outou tatalo atu pea ; Alema 34:18–27
- Filifili faatasi ma le Alii i au mea uma e fai ; Alema 37:37
- E tatau ona outou tatalo pea i le Tama i loʼu igoa ; 3 Ni. 18:19–20
- Ia tatalo i o outou aiga ; 3 Ni. 18:21
- Na tatalo Iesu i le Tama ; 3 Ni. 19:31–34 ( 3 Ni. 18:16 )
- Sa ia poloai atu ia te i latou ia latou tuu le tatalo i o latou loto ; 3 Ni. 20:1
- Afai e tatalo atu o ia ae lē faia ma le faamaoni o le loto, ua leai se aoga ia te ia ; Moro. 7:6–9
- Aua le ole mai mo mea e lē tatau ona e ole mai ai ; MF&F 8:10
- Tatalo e lē aunoa, ina ia mafai ona e sau ai o lē ua manumalo ; MF&F 10:5
- Ou te poloai atu ia te oe ia e tatalo atu ma le leo faapea foi i lou loto ; MF&F 19:28
- O le a tuu atu ia te outou le Agaga e ala i le tatalo le faatuatua ; MF&F 42:14
- Ia e alu atu i le fale tatalo ma tuu atu i luga au faamanatuga ; MF&F 59:9 ( )
- Ia aoao e matua a latou fanau ia tatalo ; MF&F 68:28
- Ua gese ai ona faafofoga mai o le Alii lo latou Atua ia latou tatalo ; MF&F 101:7–8 ( Mosaea 21:15 )
- Ia e loto maualalo; ma o le a tuu mai ai e le Alii lou Atua ia te oe tali i au talosaga ; MF&F 112:10
- Na poloaiina Atamu e valaau atu i le Atua i le suafa o le Alo ; Mose 5:8
- Na faaali atu le Tama ma le Alo ia Iosefa Samita i le tali i lana tatalo ; IS—T 1:11–20


text:
Wp/tkl/Hatukaio
He fakalapotopotoga e a ni tino Iutaia, nae teteke kia Iehu i te taimi o tana galuega. Ni tino mai na kāiga tūtū lelei o Iutaia, e ve ko te kau ohitaulaga, na tino fai pihinihi, ma na kāiga aliki. E taofi mau kilatou ki na Tulafono a Mohe, kae teteke kina fakauigaga o te Tulafono. E hē talitonu ki te toetu, ma e hē talitonu e iei ni agelu pe ni agaga. E fakavae to latou talitonuga ki na Tuhi muamua e lima o te Feagaiga Tuai, ma e teteke e kilatou na taumafaiga fou ke fakamalamalama ai te Tulafono.


text:
E pei o le afi malosi lea e liua ai le uamea i le sila, e faapena foi i tatou pe a tatou tumau faamaoni i taimi o tofotofoga faigata o lo tatou faatuatua, e faamamaina faaleagaga i tatou ma faamalolosia.
I le sefulu tausaga talu ai a o ma nonofo ai ma lo’u toalua o Kathy i São Paulo, Pasila, sa pulefaamalumalu ai Peresitene David Marriott i le Misiona a Brazil São Paulo Interlagos. Sa latou nonofo latalata mai ia i ma’ua, o ia ma lona faletua, o Neill, ma o la atalii o Will, Wesley, ma Trace. Sa latou tuua lo latou fale, le latou pisinisi, ma le toatele o le latou aiga ae tali atu i se valaau mai le perofeta e auauna atu i se misiona.
Sa valaau mai Peresitene Marriott ia te au i le tasi aoauli. O lo la afafine faapelepele ma amiotonu e 21 tausaga le matua, o Georgia, o se tamaitai sinia i faatinoga o le taina o le vaiolini i le Iunivesite o Initiana, sa taia i se loli a o tietie o ia i lana uila vilivae e agai i le fale ina ua mae’a se sauniga a le Ekalesia. I le lipoti muamua, sa manuia lava ia Georgia. I ni itula mulimuli ane sa vave ona oo i se tulaga leaga.
Sa amata ona anapopogi ma tatalo ia aiga ma uo mo se vavega mo Georgia. Sa lele atu lona tina i le po atoa mai Pasila. I le taunuu ai i Initiana i le aso na sosoo ai sa faafeiloaia o ia e lana fanau matutua, o e na faamalamalama atu ma loimata sa latou i ai ma Georgia i le taimi na maliu ai.
Sa ou matauina le aiga o Marriott i le taimi o lenei aafiaga ma i masina ma tausaga na sosoo ai. Sa latou fetagisi, sa latou tatalo, sa latou talanoa e uiga ia Georgia, sa latou lagonaina le matuitui o le tiga ma le faanoanoa, ae sa lei vaivai lo latou faatuatua. I le sauniga i le taeao nei, sa tatou faalogo ai i se faatuatua talitutusa faapea i olaga o aiga o Bowen ma Wilberger.1
O le meaalofa o le faatuatua o se faaeega paia faaleagaga e le mafaatauina. “O le ola e faavavau foi lenei,” sa tatalo ai Iesu, “ia latou iloa oe le Atua moni e toatasi, atoa ma le ua e auina mai, o Iesu Keriso lea.”2
O lo tatou faatuatua ua taulai atu i le Atua lo tatou Tama ma Lona Alo, o Iesu Keriso, o lo tatou Faaola ma le Togiola. Ua lagolagoina e lo tatou malamalama e faapea ua toefuataiina mai le atoatoaga o le talalelei i le lalolagi; o le Tusi a Mamona o le afioga a le Atua, ma o loo umia e perofeta ma aposetolo o aso nei ia ki o le perisitua. Tatou te faatauaina lo tatou faatuatua, o galuega e faamalolosia ai lo tatou faatuatua, tatalo mo le faatuatua faateleina, ma le faia o mea uma i lo tatou malosi e puipuia ma faasaogalemu ai lo tatou faatuatua.
Sa faailoa mai e le Aposetolo o Peteru se mea na ia ta’ua o se “tofotofo o lo outou faatuatua.”3 Sa ia oo i ai. Manatua le fetalaiga a Iesu:
“Simona, … ua manao tele Satani ia te outou, ia lulu ia te outou pei o le saito:
“A ua ou faatoga mo oe, ina nei mavae lou faatuatua.”4
Sa mulimuli ane uunaia e Peteru isi: “Aua tou te ofo,” sa ia fai mai ai, “i le tofotofoga e pei o le afi, ua oo ia te outou e fai ma tofotofoga ia te outou, peiseai o se mea fou ua oo ia te outou.”5
O nei tofotofoga faigata ua mamanuina e faamalolosia atili ai oe, ae ua i ai le gafatia i ia [tofotofoga] e faaitiitia ai pe faatamaia ai foi lou faalagolago i le Alo o le Atua ma faavaivaia ai lou naunautaiga e tausia au folafolaga ia te Ia. O nei tofotofoga e tele lava ina le mavaaia, lea e faigata ai ona iloaina. E amata i o tatou vaivaiga, o o tatou faaletonu, o mea e maaleale ia i tatou, po o mea na e sili atu ona taua ia i tatou. O se tofotofoga moni e mafai ona puleaina e le tasi e mafai ona avea ma tofototoga faigata mo le isi.
E faapefea ona e tumau ma le “mausali ma le le mafaagaeetia”6 i se taimi o le tofotofoga o le faatuatua? E te faatofu oe lava ia i mea moni o loo fesoasoani e fausia le fatu o lou faatuatua: e te faatinoina le faatuatua ia Keriso, e te tatalo, e te mafaufau loloto i tusitusiga paia, e te salamo, e te tausi i poloaiga, ma e auauna atu i isi.
Pe a tatou fetaiai ma se tofotofoga o le faatuatua—po o le a lava lau mea o fai, e te le laa ese lava mai le Ekalesia! O le faataumamaoina o oe lava ia mai le malo o le Atua i taimi o se tofotofoga o le faatuatua ua tai pei lava o le tuua o le saogalemu o se malutaga malupuipuia o afā ae ua oo mai se asiosio.
Sa faapea mai le Aposetolo o Paulo, “E le toe tagata ese outou, po o e ua aumau, a ua nuu faatasi ma le au paia, o le aiga foi o le Atua.”7 O totonu o le malutaga o le Ekalesia, lea tatou te puipuia ai lo tatou faatuatua. O le feiloai faatasi ma isi e talitonu, tatou te tatalo ai ma saili ai tali i a tatou tatalo; tatou te tapuai e ala i musika, fefaasoaai ai ia molimau e uiga i le Faaola, feauaunaai ai, ma lagona ai le Agaga o le Alii. Tatou te taumamafa i le faamanatuga, maua faamanuiaga o le perisitua, ma auai i le malumalu. Sa tautino mai e le Alii e faapea, “[I] sauniga … , ua faaalia ai le mana o le faaleatua.”8 Pe a e fetaiai ma se tofotofoga o le faatuatua, ia tumau i totonu o le saogalemu ma le puipuiga a le aiga o le Atua. O loo i ai pea se nofoaga mo oe iinei. E leai se tofotofoga e tele atu e le mafai ona tatou faatoilaloina faatasi.9
Sa saunoa mai Peresitene Thomas S. Monson: “Ua faapena foi le [matuai televave] o suiga o amioga mama a tagata. O amioga sa manatu muamua i ai e le talafeagai ma lē mama, i le taimi nei … ua manatu … le toatele o tagata ua taliaina.”10
E toatele ia tagata matutua nofofua i le Ekalesia ua sili atu ma o latou tausaga talavou matutua. E ui e ese mai lo latou olaga o loo i ai i le taimi nei ma se olaga sa faamoemoe i ai, ae o loo latou tausia le tulafono o le legavia.11 E mafai ona avea ma se tofotofoga o lo latou faatuatua. Ou te faailoa atu lo’u faaaloalo tele ma le faamemelo mo nei soo o Keriso.
“Ua poloai mai le Atua o mana paia o le foafoaina … ua na o le va lava o le alii ma le tamaitai ua faaipoipoina faaletulafono, o se tane ma le ava e tatau ona faaaogaina ai.”12 I le Feagaiga Fou na siitia ai e le Faaola le maualuga o le tulaga faatonuina o le amio mama mo Ona soo ina ua Ia tautino mai, “Ai se vaai atu i le fafine ina ia manao i ai, ua uma ona mulilua ma ia i lona loto.”13 Na Ia aoaoina i tatou ina ia le faamasino atu i isi, ae sa Ia le fefe foi e fetalai sa’o mai, “Alu ia,” na Ia fetalai ai, “aua e te toe agasala.”14
E i ai se uo a le matou aiga. Atonu tou te iloaina se tasi e pei o ia, pe atonu foi e te pei o ia. E faamaoni pea, e auauna atu ma le mamalu i le Ekalesia, e faamamaluina faalegaluega, e faapelepele i ai lona aiga, ma e ui lava sa ia faamoemoe mo se faaipoipoga ma se fanau, ae o loo nofotoatasi o ia. “Ua faia la’u faaiuga,” sa ia fai mai ai, “e tuu atu lo’u … faalagolago ia Iesu Keriso. Ou te faatuatua … e leai lava se … faamanuiaga o le a taofia … pe a ou … tumau ma le faamaoni i au feagaiga, e aofia ai le tulafono o le ola mama.”15
O se isi uo sa auauna atu ma le maoae i se misiona, sa sosoo ai ma ni aoaoga faaleatamai moni. Sa ia faamoemoe e fai sona aiga. O lona tofotofoga o le faatuatua: o lagona o le tosina atu i le itupa e tasi. Sa ia tusi mai ia te au talu ai nei: “O loo folafola mai ia te au i lo’u faamanuiaga faapeteriaka o le a fai so’u lava aiga i se aso. Po o … lenei olaga po o le isi olaga, ou te [le] iloa. … [Ae] ou te le manao e faia soo se mea o le a lamatia ai faamanuiaga ua folafola mai e le Atua. … O le ola ai [i le tulafono o le ola mama] o se luitau, ae pe sa tatou lei o mai ea i le lalolagi ina ia fetaiai ma luitau ma ia faaali atu i le Atua lo tatou alofa ma le faaaloalo … e ala i le tausiaina o Ana poloaiga? Ua faamanuiaina au i le ola maloloina, le talalelei, se aiga agaalofa, ma ni uo faamaoni. Ou te faafetai mo le tele o ou faamanuiaga.”16
Ua faitio le lalolagi, e mafai faapefea ona e talosaga mai i ni mea se tele? Ua tali mai le Alii:
“O o outou manatu e le o o’u manatu ia, o o outou ala e le o o’u ala ia. …
“E pei ona sili ona maualuga o le lagi i le lalolagi, ua faapea ona sili ona maualuga o o’u ala i o outou ala, ma o’u manatu e sili i o outou manatu.”17
Sa lagonaina e soo nei e toalua o Keriso ma le faitau sefulu afe o i latou e faapei o i laua le folafolaga a le Faaola: “Ou te tuuina atu ia te outou le manuia; o lo’u manuia ou te avatu ai ia te outou; ou te le avatu ia te outou faapei ona avatu e le lalolagi.”18
O le isi lenei o tofotofoga. O loo i ai pea nisi e mananao e tauleagaina le Ekalesia ma faaumatia le faatuatua. O aso nei o loo latou faaaogaina le Initoneti.
O nisi o faamatalaga e uiga i le Ekalesia, e tusa lava po o le a le talitonuina, e le moni lava. I le 1985 ou te manatua se uo na savali atu i totonu o lou ofisa i lau pisinisi i Florida. Sa ia te ia se tusiga a le mekasini o le Time sa faaulutalaina “Challenging Mormonism’s Roots (Luitauina o le Faavae Faa-Mamona).” Sa talanoa e uiga i se tusi sa maua i se taimi e lei mamao atu, sa manatu na tusia e Matini Harisi, lea sa feteenai ma le tala a Iosefa Samita i le mauaina o papatusi o le Tusi a Mamona.19
Sa fesili mai lau uo pe o le a faaumatia ai le Ekalesia Mamona i lenei faamatalaga fou. Sa ta’ua i le tusiga se alii na faapea mai ua ia tuua le Ekalesia ona o lea pepa o faamatalaga. Mulimuli ane, sa lipotia mai na tuua e isi le Ekalesia.20 Ou te mautinoa o se tofotofoga o lo latou faatuatua.
I ni nai masina mulimuli ane, sa mauaina e tagata tomai faapitoa (ma tautino mai le tagata taufaasese) o lea tusi o se mea taufaasese atoa. Ou te manatua sa ou faamoemoe moni lava mo i latou na tuua le Ekalesia ona o lenei mea taufaasese, o le a toe foi mai.
E toalaiti foi nisi sa fesiligia lo latou faatuatua ina ua latou maua se saunoaga sa faia e se taitai o le Ekalesia i ni tausaga ua mavae lea sa foliga mai e lei ogatusa ma la tatou aoaoga faavae. O loo i ai se mataupu faavae taua o loo puleaina ai le aoaoga faavae o le Ekalesia. O le aoaoga faavae e aoaoina e uso e toa 15 o le Au Peresitene Sili ma le Korama a le Toasefululua. E le o natiaina i se parakalafa faigata o se lauga. O mataupu faavae moni e aoaoina soo e le toatele. O la tatou aoaoga faavae e le faigata ona maua.
O taitai o le Ekalesia e faamaoni ae e le o ni tagata atoatoa. Manatua upu a Moronae: “Aua tou te tauleagaina au ona o ou le atoatoa, po o lo’u tama … ; ae nai lo lena, ia outou avatu le faafetai i le Atua ina ua ia faaalia atu ia te outou o matou le atoatoa, ina ia outou aoao ia sili atu ona outou popoto nai lo i matou.”21
Sa saunoa mai Iosefa Samita, “Ou te lei fai atu lava ia te outou ou te atoatoa—ae e leai se mea sese o i ai i faaaliga.”22 O le vavega o le aao o le Atua i le talafaasolopito ma le taunuuga o Le Ekalesia a Iesu Keriso o le Au Paia o Aso e Gata Ai ua na o le ala lava o sailiga faaleagaga o le a malamalama atoatoa i ai. Sa saunoa mai Peresitene Ezra Taft Benson, “E tatau lava i tagata uma ona iu ina faalagolago i puipui o lo latou faatuatua, ma o iina e tatau ona ia tu ma tali atu ai.”23 Aua ne’i e te’i pe a tupu ia te oe!
I se faauigaga, o le a faigata ia tofotofoga. Atonu o le a i ai le tiga, lē mautonu, ni po e le maua ai se moe, ma ni aluga e susū i loimata. Ae o o tatou tofotofoga e le manaomia ona lamatia ai i tatou faaleagaga. E le manaomia ona tatou o ese ai mai i a tatou feagaiga pe o ese ai mai le aiga o le Atua.
“Ia manatua … o luga lava o le papa o lo tatou Togiola, o le Keriso lea, le Alo o le Atua, e ao ina oulua atinae ai lo outou faavae; ina ia pe a auina mai e le tiapolo ana matagi malolosi, … pe a pesi mai ia te outou ana uatoa uma ma lana afa malosi, o le a leai sona mana i luga o oulua e toso ifo ai oulua i lalo … ona o le papa lea ua oulua atinae ai i luga, … o se faavae lea afai e atiae ai le tagata e le mafai lava ona pauu i latou.”24
E pei o le afi malosi lea e liua ai le uamea i le sila, e faapena foi i tatou pe a tatou tumau faamaoni i taimi o tofotofoga faigata o lo tatou faatuatua, e faamamaina faaleagaga i tatou ma faamalolosia.
Sa faamalamalama mai e Elder D. Todd Christofferson le mea sa ia aoaoina mai i se tofotofoga patino: “E ui sa ou mafatia i lena taimi, ae a ou toe tepa i tua i le taimi nei, ou te faafetai e lei i ai se vaifofo vave i lo’u faafitauli. O le mea moni i le faamalosia o au e liliu atu i le Atua mo se fesoasoani e toetoe lava o aso uma i se vaitau faaumiumi o tausaga, na ou aoao moni ai i le auala e tatalo ma maua ai tali i tatalo ma ou aoao ai i se ala moni lava e maua ai le faatuatua i le Atua. Sa ou iloaina lou Faaola ma lou Tama Faalelagi i se ala ma i se tikeri lea semanu e le mafai ona tupu i se isi ala. … Sa ou aoao e faalagolago i le Alii ma lou loto atoa. Sa ou aoao e savavali faatasi ma Ia i lea aso ma lea aso.”25
Sa faamatalaina e Peteru nei aafiaga e “silisili ona aoga i le auro.”26 Sa faaopoopo mai Moronae e faapea e mulimuli mai se molimau pe a mavae ona “tofotofoina o lo outou faatuatua.”27
Sa ou amata atu i le tala e uiga i le aiga o Marriott. I le vaiaso ua tuanai sa ma faatasi atu ai ma Kathy ma i latou i le tuugamau o Georgia. Ua mavae le sefulu tausaga. Sa talanoa le aiga ma uo e uiga i le alofa ma mea latou te manatuaina ai ia Georgia. Sa i ai ni paluni papae e feula i le kasa e faamanatu ai lona soifuaga. Faatasi ai ma loimata, sa saunoa ma le agamalu le tina o Georgia i le faateleina o le faatuatua ma le malamalama ua ia mauaina, ma sa musumusu mai le tama o Georgia ia te au e uiga i le molimau folafolaina ua oo atu ia te ia.
Faatasi ai ma le faatuatua, e oo mai ai tofotofoga o le faatuatua, e aumai ai le faatuatua faateleina. O le faamautinoaga mafanafana a le Alii i le Perofeta o Iosefa Samita o le folafolaga foi lava lea e tasi Na te faia ia te outou i le tofotofoina o lo outou faatuatua: “Pipiimau … , aua le mata’u … , aua o le a faatasi le Atua ma oe e faavavau ma faavavau lava.”28 Ou te tuu atu ai la’u molimau paia e uiga i nei mea i le suafa o Iesu Keriso, amene.
Show References
-
1. Tagai Shayne M. Bowen, “Ou te Ola Au, o le Mea lea e Ola ai Outou,” ma Ann M. Dibb, “Ua Ou Iloa. Ua Ou Ola Ai. Ua Ou Alofa I Ai.” i le sauniga o le taeao o le Aso Toonai o le konafesi aoao ia Oketopa 2012.
-
2. Ioane 17:3.
-
3. 1 Peteru 1:7.
-
4. Luka 22:31–32.
-
5. 1 Peteru 4:12; faaopoopo le faamamafa.
-
6. Alema 1:25.
-
7. Efeso 2:19.
-
-
9. Tagai Mosaea 18:8–10.
-
10. Thomas S. Monson, “Tutu i Nofoaga Paia,” Liahona, Nov. 2011, 82.
-
11. Tagai Ezra Taft Benson, “The Law of Chastity,” New Era, Jan. 1988, 4–7; “The Law of Chastity” in Brigham Young University 1987–88 Speeches (1988), 1–5, speeches.byu.edu; tagai foi Mataupu Faavae o le Talalelei (2009), 224–32.
-
12. “O Le Aiga: O Se Folafolaga i le Lalolagi,” Liahona, Nov. 2010, 129.
-
13. Mataio 5:28.
-
14. Ioane 8:11.
-
15. Personal correspondence, 2012.
-
16. Personal correspondence, 2012.
-
17. Isaia 55:8–9.
-
18. Ioane 14:27.
-
19. Tagai Richard N. Ostling, “Challenging Mormonism’s Roots,” Time, May 20, 1985, 44.
-
20. Tagai Gordon B. Hinckley, “Lord, Increase Our Faith,” Ensign, Nov. 1987, 52.
-
21. Mamona 9:31.
-
22. Aoaoga a Peresitene o le Ekalesia: Iosefa Samita (2007), 522.
-
23. Ezra Taft Benson, “The Book of Mormon Is the Word of God,” Tambuli, May 1988, 6.
-
24. Helamana 5:12.
-
25. D. Todd Christofferson, “Give Us This Day Our Daily Bread” (Church Educational System fireside, Jan. 9, 2011), lds.org/broadcasts.
-
26. 1 Peteru 1:7; tagai foi 1 Peteru 4:13.
-
27. Eteru 12:6.
-
28. Mataupu Faavae ma Feagaiga 122:9; Sa saunoa Peresitene George Q. Cannon: “Po o le a lava le ogaoga o le tofotofoga, po o le a lava le loloto o se tiga, po o le a lava le tetele o mafatiaga, e le mafai lava ona tuulafoaiina i tatou e le [Atua]. Na te lei tuulafoaiina lava i tatou ma o le a Ia le tuulafoaiina lava i tatou. E le mafai ona Ia faia. E le o Sona uiga lena. O Ia o se tagata e le fesuisuiai; e tutusa lava o ananafi, o le aso, ma o le a tutusa lava Ia e oo i faavavau o le a oo mai. Ua tatou mauaina lena Atua. Ua avea o Ia ma a tatou uo, e ala i lo tatou usiusitai i Lana talalelei; ma o le a Ia tu e lagolago i tatou. Atonu tatou te oo atu i le ogaumu aasa; atonu tatou te asaina ni vai loloto; ae o le a tatou le vaivai pe lofituina. E tatau ona tatou manuae mai nei tofotofoga uma ma faigata ua avea ma ni tagata lelei atu ma mama atu, pe afai tatou te faalagolago i lo tatou Atua ma tausi i Ana poloaiga” (“Remarks,” Deseret Evening News, Mar. 7, 1891, 4); tagai foi Jeffrey R. Holland, “Come unto Me,” Ensign, Apr. 1998, 16–23.


text:
Mataupu 58
Ua maua e Helamana, Kita, ma Teominea le aai o Maneti i se togafiti—Ua tuumuli sa Lamanā—Ua faasaoina atalii o le nuu o Amona ao latou tutu mausali i le puipuiga o lo latou saolotoga ma lo latou faatuatuaga. E tusa o le 63–62 T.L.M.
1 Ma faauta, o lenei sa oo ina o lo matou faamoemoe na sosoo ai o le mauaina lea o le aai o Maneti; ae faauta, sa leai se ala sa mafai ai ona matou taitai ese o i latou i fafo mai le aai ia matou autau toaitiiti. Aua faauta, sa latou manatua mea ia na matou faia e oo mai i le taimi nei; o lea na le mafai ai ona matou amaunu ese o i latou mai o latou olo malolosi.
2 Ma sa silisili atu lo latou toatele nai la matou autau, sa matou le fia o atu ai ma osofai i latou i o latou olo malolosi.
3 Ioe, ma sa oo ina tatau ia te i matou ona faaaoga a matou tagata e taofi ai vaega na o le laueleele ia na matou toe maua mai; o lea sa oo ai ina tatau ia te i matou ona faatalitali, ina ia mafai ona matou maua o se malosi atili mai i le laueleele o Saraʼemila ma se sapalai fou o meaai.
4 Ma sa oo ina faapea ona ou auina atu o se avefeau i le kovana o lo tatou laueleele, e faailoa atu ia te ia e uiga i mea ua tutupu i o tatou tagata. Ma sa oo ina matou faatalitali ia maua mai ni meaai ma se malosi mai le laueleele o Saraʼemila.
5 Ae faauta, sa laitiiti se aoga na matou maua mai i lenei mea; ona sa maua foi e sa Lamanā se malosi tele mai lea aso i lea aso, ma le tele foi o meaai; ma sa faapea o matou tulaga i lea vaitaimi.
6 Ma sa o mai sa Lamanā e faasaga mai ia te i matou i lea taimi i lea taimi, ua tautino e faaumatia i matou i togafiti; e ui i lea sa le mafai ona matou o atu e tau ma i latou, ona o o latou malutaga ma o latou olo malolosi.
7 Ma sa oo ina matou faatalitali i nei tulaga faigata mo le va o masina e tele, seia oo lava ina tauau a matou fano i le leai o se meaai.
8 Peitai sa oo ina matou maua ni meaai, ia sa momoli puipui mai ia i matou e se autau o tane e lua afe, e fesoasoani ia te i matou; ma ona pau lea o le fesoasoani na matou maua mai, e puipui ai i matou lava ma lo tatou atunuu mai le pauu atu i lima o o tatou fili, ioe, e tau ai ma se fili sa le mafaitaulia le toatele.
9 Ma o lenei o le pogai o o matou maasiasi nei, po o le pogai na latou le auina mai ai se malosi atili ia te i matou, ua matou le iloa; o lea na matou faanoanoa ai ma faatumulia foi i le fefefe, ina nei i ai se ala e oo mai ai faamasinoga a le Atua i luga o lo tatou laueleele, e faatoilalo ma faaumatia atoa ai i tatou.
10 O lea na sasaa atu ai o matou agaga i le Atua i le tatalo, ina ia faamalosia e ia i matou ma laveai i matou i fafo mai lima o o tatou fili, ioe, ma tuu mai foi ia i matou le malosi e mafai ai ona matou taofi o tatou aai, ma o tatou laueleele, ma a tatou meatotino, mo le tausiga o o tatou tagata.
11 Ioe, ma sa oo ina asiasi mai le Alii lo tatou Atua ia i matou ma ni tautinoga o le a ia laveaiina i matou; ioe, sa oo ina ia fetalai mai le filemu i o matou agaga, ma tuu mai ia te i matou le faatuatua tele, ma faatonu i matou ia matou faamoemoe mo le laveaiga mai ia te ia.
12 Ma sa matou maua le lototetele i la matou autau toaitiiti lea na matou maua mai, ma sa matou tautino ma le mauai e faatoilalo o tatou fili, ma ataofi mau o tatou laueleele, ma a tatou meatotino, ma a tatou ava, ma a tatou fanau, ma le faamoemoe o lo tatou esaolotoga.
13 Ma sa faapea ona matou o atu faatasi ma lo matou malosi atoa e faasaga ia sa Lamanā, o e sa i le aai o Maneti; ma sa matou faatutu o matou faleie i tafatafa o le vao, lea sa latalata atu i le aai.
14 Ma sa oo i le aso na sosoo ai, ina ua vaai mai sa Lamanā ua matou i ai i tuaoi i tafatafa o le vao lea sa latalata atu i le aai, sa latou aauina mai i fafo a latou sipai faataamilo ia te i matou ina ia mafai ona latou iloa le aofai ma le malosi o la matou autau.
15 Ma sa oo ina latou vaai mai ua matou le malolosi, e tusa ma lo matou aofai, ma i le fefefe nei matou vavae ese i latou mai ia latou mea e fesoasoani ia i latou vagana ai ua latou o mai e tau faasaga mai ia te i matou ma fasioti i matou, ma i le manatu foi e faigofie ona latou faaumatia i matou i le toatele o a latou autau, o lea na amata ai ona latou faia o sauniuniga e o mai i fafo e faasaga mai ia i matou i le taua.
16 Ma ina ua matou vaai atu ua latou faia sauniuniga e o mai i fafo e faasaga mai ia te i matou, faauta, sa ou faatonu atu ia Kita, faatasi ma se aofai toaitiiti o tagata, e alu o ia e lafi i le vao, ma e tatau foi ia Teominea ma se aofai toaitiiti o tagata, ona lalafi foi i latou i le vao.
17 O lenei o Kita ma ana tagata sa i le itu taumatau, ae o isi sa i le itu tauagavale; ma ina ua faapea ona uma ona latou lalafi, faauta, sa ou nofo pea, faatasi ma e na totoe o lau autau, i le mea lava sa matou muai faatutu ai o matou faleie, e faatalitali ai le taimi e o mai ai sa Lamanā i fafo e tau.
18 Ma sa oo ina o mai i fafo sa Lamanā ma la latou autau toatele e faasaga mai ia te i matou. Ma ina ua latou o mai ma toeitiiti pauu ifo ma le pelu i o matou luga, sa ou faatonu atu, e tatau i au tagata, i latou ia o e na faatasi ma au, ona solomuli atu i le vao.
19 Ma sa oo ina tuliloa mai i matou e sa Lamanā ma le televavave tele, ona sa latou naunau lava ia latou maua mai i matou, ina ia mafai ona latou fasioti i matou; o lea na latou mulimuli mai ai ia i matou i le vao; ma sa matou ui atu i le va o Kita ma Teominea, i se ala sa le iloa ai i latou e sa Lamanā.
20 Ma sa oo ina ua tea atu sa Lamanā, pe ina ua tea atu le autau, sa tutulai mai Kita ma Teominea mai o laua lafitaga, ma ua sisio ese sipai a sa Lamanā, ina ia latou le toe foi atu i le aai.
21 Ma sa oo ina ua uma ona latou sisio ese o i latou, sa latou tamomoe atu i le aai ma pauu atu i luga o leoleo o e na tuu e leoleoina le aai, sa oo ina latou faaumatia i latou ma latou ave le aai.
22 O lenei sa faia lenei mea, ona sa tuu e sa Lamanā la latou autau atoa, vagana ai nao ni leoleo toaitiiti, ia taitai ese atu i le vao.
23 Ma sa oo ina maua e Kita ma Teominea i lenei ala o latou olo mau. Ma sa oo ina alu lo matou ala, ina ua mavae la matou malaga mamao i le vao, agai i le laueleele o Saraʼemila.
24 Ma ina ua vaai mai sa Lamanā ua latou savavali agai atu i le laueleele o Saraʼemila, sa latou matatau tele, nei i ai se fuafuaga ua tatao e taitai atu ai i latou i le faafanoga; o lea na amata ai ona latou toe solomuli i le vao, ioe, i tua i le auala lava lea na latou o mai ai.
25 Ma faauta, sa po, ma sa latou faatutu ai o latou faleie, ona sa manatu kapeteni sili o sa Lamanā ua vaivai sa Nifaē ona o la latou savaliga; ma i le manatu ua latou tuliloaina la latou autau atoa, o lea sa latou le manatu ai e uiga i le aai o Maneti.
26 O lenei sa oo ina ua po, sa ou faatonu atu ia aua nei momoe au tagata, ae e tatau ona latou savavali atu i se tasi auala agai i le laueleele o Maneti.
27 Ma ona o la matou savaliga lenei i le po, faauta, o le aso na sosoo ai, na matou i ai i tala atu o sa Lamanā, sa oo ina matou taunuu i le aai o Maneti i luma atu o i latou.
28 Ma sa faapea ona oo ina matou maua o le aai o Maneti, e ala i lenei togafiti, e aunoa ma le faamasaaina o le toto.
29 Ma sa oo ina ua taunuu latalata mai autau a sa Lamanā i le aai, ma vaai mai ua matou saunia e faafetaiai i latou, sa latou ofo tele ma taia i le matau tele, sa oo ina latou sosola i le vao.
30 Ioe, ma sa oo ina sosola ese i fafo autau a sa Lamanā mai lenei vaega uma o le laueleele. Ae faauta, sa latou ave faatasi ma i latou o fafine ma tamaiti e toatele, i fafo o le laueleele.
31 Ma o aaai ia na ave e sa Lamanā, o ia aai uma ua matou mauaina i le taimi nei; ma o o tatou tamā, ma o tatou fafine, ma a tatou tamaiti ua toe foi atu i o latou fale, i latou uma lava ia vagana ai i latou o e ua ave faapagota ma aveese atu e sa Lamanā.
32 Ae faauta, ua toaitiiti a matou autau e taofia le tele naua o aai ma le tele o mea ua maua.
33 Peitai faauta, matou te faalagolago i lo tatou Atua o le na ia foai mai ia te i tatou le manumalo i luga o ia laueleele, ua oo ina tatou maua ai ia aai ma ia laueleele, ia sa a tatou lava.
34 O lenei matou te le iloa le pogai ua le tuuina mai ai e le malo se faamalosiga atili ia te i matou; pe ua iloa foi e tagata ia o e na o mai ia te i matou, le pogai ua matou le maua ai se faamalosiga atili.
35 Faauta, ua matou le iloa ae pe ua outou le manuia, ma ua e aveese atu ai autau i lena vaega o le laueleele; afai o lea, matou te le fia muimui.
36 Ae afai e le o lea, faauta, matou te popole ua i ai se afevaevaega i le malo, ua latou le auina mai ai ni tagata faaopoopo e fesoasoani ia te i matou; ona ua matou iloa ua sili atu lo latou toatele nai lo le aofai na latou auina mai.
37 Ae, faauta, ua le afaina—matou te faalagolago o le a alaveaiina i matou e le Atua, e ui i le vaivai o a matou autau, ioe, ma laveai i matou i fafo mai lima o o tatou fili.
38 Faauta, o le tausaga lea e lua sefulu ma le iva, i le taufaaiuiuga, ma ua matou mauaina o tatou laueleele; ma ua sosola sa Lamanā i le laueleele o Nifae.
39 Ma o atalii na o le nuu o Amona, o e sa ou tautala maualuga atu ai, o loo faatasi ma au i le aai o Maneti; ma ua lagolagoina i latou e le Alii, ioe, ma taofi i latou mai le pauu i le pelu, ua oo lava ina leai se tagata e atoatasi ua fasiotia.
40 Ae faauta, sa oo ia i latou manua e tele; e ui i lea ua latou tutu mausali i le asaolotoga lena na faasaoloto ai i latou e le Atua; ma ua latou tausisisi ia manatua le Alii lo latou Atua mai lea aso i lea aso; ioe, ua latou tausisisi e tausi i ana tulafono, ma ana faamasinoga, ma ana poloaiga e le aunoa; ma ua malolosi o latou faatuatua i valoaga e uiga i mea o le a oo mai.
41 Ma o lenei, lou uso pele e, Moronae, tau ina ia alofa le Alii lo tatou Atua, o le ua ia togiolaina i tatou ma faasaolotoina i tatou, ia tausia pea oe i ona luma e le aunoa; ioe, ma talosia ia faapitoa e ia lenei nuu, seia oo lava ina mafai ona outou maua le manuia i le mauaina o mea uma na ave e sa Lamanā mai ia te i tatou, ia sa mo lo tatou tausiga. Ma o lenei, faauta, ou te faaiu lau tusi. O au o Helamana, le atalii o Alema.


text:
O Gaoioiga e Faia ai Fesootaiga
E mafai e gaoioiga nei ona:
- Fesoasoani i le autalavou e faia ni fesootaiga i le va o mea o loo latou aoaoina i le fale, i le lotu, i le seminare, ma i aafiaga o o latou olaga i aso uma.
- Folasia atu le aoaoga faavae o le a aoaoina e le autalavou i le vasega.
E mafai e le autalavou ona auai taitoatasi i nei gaoioiga, i ni vaega toalaiti, pe o se vasega. Ia manatua o le a e maua ni manatu sili ona lelei pe a e mafaufau i manaoga o le autalavou o loo e aoaoina.
Fesoasoani i le autalavou e faia ni fesootaiga i le va o mea o loo latou aoaoina i le fale, i le lotu, ma i nisi nofoaga.
Fai se lisi o upumoni
Fai i le autalavou e fai se lisi o upumoni o le talalelei sa latou aoaoina ma talatalanoa i le auala e fesootai ai i le tasi ma le isi.
Tusi se upu po o se fasifuaitau
Fai i le autalavou e faasoa mai se upu po o se fasifuaitau e aotele mai ai se mea sa latou aoaoina talu ai nei.
Faasoa atu se mau
Fai i le autalavou e faasoa mai se mau sa latou aoaoina talu ai nei ma talanoa e uiga i mea sa latou aoao mai ai.
Faasoa atu se aafiaga na aoao mai ai
Fai i le autalavou e faasoa mai se aafiaga lea na latou aoao ai e uiga i se aoaoga faavae o le talalelei i se auala anoa.
Faasoa atu se aafiaga faafaiaoga
Fai i le autalavou e faasoa mai se aafiaga lata mai sa latou mauaina i le aoaoina atu o le talalelei. O le a se mea na latou iloa na lelei ona fai? O le a se mea latou te fia faaleleia?
Faasoa atu se faaaogaaga
Valaaulia le autalavou e faasoa mai pe o faapefea ona latou ola ai i mea sa latou aoaoina.
Fai ni fesili
Valaaulia le autalavou e fai ni a latou fesili e uiga i le aoaoga faavae o loo latou suesueina.
Fefaasoaai ni fesili
Fai i le autalavou e fefaasoaai ni fesili sa fesiligia ai i latou e uiga i le Ekalesia po o o latou talitonuga ma le auala latou te taliina ai.
Faailoa atu le aoaoga faavae o le a aoaoina e le autalavou i le vasega.
Saili le aoaoga faavae i totonu o tusitusiga paia
Fai i le autalavou e tagai i tusitusiga paia mo se mau o loo aoao mai ai le aoaoga faavae o le lesona.
Fai se fesili
Valaaulia le autalavou e tali i se fesili e uiga i le aoaoga faavae.
Usu se viiga
Fai i le autalavou e usu se viiga e fesootai ma le aoaoga faavae.
Tali le fesili o loo i le ulutala o le lesona
Tusi i luga o le laupapa le fesili o loo i le ulutala o le lesona, ma fai i le autalavou e mafaufau loloto pe faapefea ona latou taliina.
Tala-faatino
Fai i le autalavou e faatino se faataitaiga o se mea na tupu lea na fesiligia ai i latou e se tasi e uiga i le aoaoga faavae. E faapefea ona latou tali mai?
Faamalamalama atu mea e te iloa
Fai i tagata o le vasega e faamalamalama mai mea latou te iloa e uiga i le aoaoga faavae.
Vaevae le aoaoga faavae i ni vaega
Vaevae le aoaoga faavae i ni vaega, ma tofi talavou eseese e faamatala mai po o a uiga o vaega taitasi.
Faamatala mai se ata po o se mea faitino
Faaali atu i le autalavou se ata po o se mea faitino e faatatau i le aoaoga faavae o lenei vaiaso, ma tuu i ai latou te faamalamalamaina mai.
Tusi se ata
Fai i le autalavou e tusi se ata e ta’u mai ai mea ua latou malamalama i ai e uiga i le aoaoga faavae o le a outou talanoaina.
Saili ma faasoa atu ni mau
Fai i le autalavou e saili se mau o le a fesoasoani i le taliina o le fesili o loo i le ulutala o le lesona.
Fai se aotelega o mea e te iloa
Fai i le autalavou e fai se aotelega i ni nai upu po o ni fasifuaitau o mea latou te iloa pe na aafia ai e uiga i le aoaoga faavae.
Sailiiliga e le ta’ua
Tuu atu i tagata o le vasega se sailiiliga puupuu e le ta’ua lea o loo fesiligia ai e uiga i o latou lagona po o ni aafiaga e faatatau i le aoaoga faavae.
Suega puupuu
Tuu atu i le autalavou se suega puupuu e iloa ai po o le a se mea ua uma ona latou iloa e uiga i le aoaoga faavae.
Fai se lisi o upu
Fai i le autalavou e mafaufau i ni upu e faatatau i le aoaoga faavae o le a latou talanoaina. O a ni upu po o ni fasifuaitau o i ai ni a latou fesili e uiga i ai?


text:
Po o fea lava le mea e ono o i ai o tatou tagata ma faifeautalai, e tasi lava le tatou savali o le faatuatua ma le faamoemoe i le Faaola o Iesu Keriso.
O la’u savali e tuusao atu i nisi o i tatou o e o mafatia, ua lofituina i le ta’usalaina ma vaivaiga ma le toilalo, faavauvau, ma faanoanoaga.
I le 1971, sa tofia ai au i ni konafesi faalesiteki i Samoa i Sisifo, e aofia ai le faatulagaina o se siteki fou i le motu o Upolu. Ina ua maea ni faatalanoaga sa matou togipau ai se vaalele laitiiti e malaga ai i Savaii e fai ai se konafesi a se siteki iina. Sa tu laueleele le vaalele i se malae vaoa i Faala ma sa tatau ona toe foi mai i le aoauli na sosoo ai e toe ave i matou i le motu o Upolu.
O le aso na faamoemoe matou te tuua ai Savaii, sa timuga ai. I le iloaina ai e le mafai ona tu laueleele le vaalele i luga o se malae susu, o lea sa matou o atu ai i le taavale i le faatausiusiuga i sisifo o le motu lea sa i ai sina ituaiga o malaevaalele i luga ae o se auvai amu. Sa matou faatalitali seia oo ina pogisa, ae leai se vaalele na taunuu atu. Mulimuli ane, sa matou iloa mai le leitio o loo sau se afā, ma e le o mafai ona lele le vaalele. Sa matou ualesi mai o le a matou o mai i se vaa. E ao ona i ai se tasi e faatalia i matou i Mulifanua.
A o matou o ese mai le uafu i Savaii, sa fesili atu le kapeteni o le vaa e 40 futu (12 m) i le peresitene o le misiona pe i ai sana moliuila. O le mea e lelei ai, sa i ai ma na ia tuu atu ai i le kapeteni. Sa matou asaina le 13 maila (21 km) e agai atu i le motu o Upolu i le sou o le sami. E leai ma se tasi o i matou na iloaina ua taia e le afā matamataita le motu, ma o loo matou agai tonu atu lava i le mea o loo agi mai ai.
Ina ia taunuu ai i le uafu i Mulifanua, sa i ai se alavaa vaiti se tasi sa ao ona matou ui ai i talaane o le ā’au. O se malamalama i luga o le mauga i luga ae o le matafaga ma se malamalama lona lua i lalo ifo sa faailoga ai le alavaa vaiti lea. Pe a uli se vaa ina ia mafai ai ona vaaia malamalama ia e lua o loo tu le tasi i luga ae o le isi, o le a gatusa lelei ai le vaa ma malamalama ai ina ia pasi ese ai ma papa matautia o loo i ai i le alavaa.
Ae o lena po sa na o le tasi le malamalama. E toalua toeaiina sa i ai i luga o le uafu sa faatali maia i matou, ae sa umi tele atu le asaina o le sami nai lo le mea e masani ai. Ina ua maea ona vaavaai atu i le tele o itula mo ni faailoilo o le matou vaa, sa le lavava toeaiina ma momoe loa, ma galo ai ona ki mai le moli lona lua, le malamalama lea e i lalo ifo. O se taunuuga, sa le iloa atu le alavaa e oso atu i le ā’au.
Sa uli e le kapeteni le vaa i le mea sili na te mafaia e agai atu i le malamalama pito i luga o le matafaga a o uu e se alii o le vaa le moliuila sa nono atu mai le pito i luma o le vaa e tau saili po o i ai ni papa i luma atu. Sa mafai ona matou faalogoina ia galu o fesasaa’i i le ā’au. Ina ua matou latalata atu e autilo i ai i le moliuila, sa alaga mai le kapeteni ma le popole e toe liliu ma foi i tua ma toe taumafai e sue le alavaa.
I le maea ai o le tele o taumafaiga, sa ia iloaina ai o le a faigata ona maua le alavaa lea. Na pau le mea sa matou taumafai e fai o le oo atu lea i le uafu e 40 maila (64 km) mai Apia. Sa leai se fesoasoani na matou maua e tetee ai i mana matamataita o le afa. Ou te le manatua le mea sa matou i ai ona sa matua pogisa lava.
Sa leai se mea na mafaia i le itula muamua, e ui lava sa matua saoasaoa le afi o le vaa. Sa tauivi le vaa ma se galu tele ona tu lea i le tumutumu o le galu ma toe pa’u ifo ai i lalo a o taavivili peapea i luga o le ea. O le gatete o peapea sa toeitiiti lava a malepe ai le vaa pe a luluina a o lei se’e atu i le isi pito o le galu.
Sa matou taooto faō i luga o ufiufi o ana e teu ai uta, ma pipii atu o matou lima i le tasi pito faapea ai ma o matou tamatamai vae ua lokaina i le isi pito e taofiofi ai matou mai le lafoina i le sami. Sa le mau le uu a Uso Mark Littleford ma āto atu ai ma fetoai ma se pa uamea. Sa lavea lona ulu, ae sa taofia o ia e le pa uamea mai le lafoina i le sami.
Mulimuli ane, sa matou agai pea i luma ma a o tatafa mai ata o le taeao na iu lava ina matou sao atu i le uafu i Apia. Sa tau fai nonoa le tasi vaa i le isi mo le saogalemu. Sa polokaina uma e nei vaa le uafu. Sa matou fetolofi mai ma pasia i latou, ma taumafai ina ia le faalavelave i e o momoe i luga o le uafu. Sa matou o atu i Pesega, faamamago o matou lavalava, ma agai atu loa i Vailuutai e faatulaga le siteki fou.
Ou te le iloa po o ai na faatalia i matou i Mulifanua. Sa ou musu latou te tauina mai ia te au. Ae e moni lava ana le seanoa ma lena malamalama pito i lalo, semanu matou te feoti uma.
O loo i ai i la tatou tusipese se viiga tuai lava e seasea usuina lea o loo i ai se uiga faapitoa ia te au.
Ou te lauga atu i le asō ia i latou atonu o loo leiloloa ma o loo saili mo lena malamalama pito i lalo e fesoasoani ai e taiala i latou e toe foi mai.
Sa malamalama lava mai le amataga e faapea i le olaga faaletino o le a tatou le ausia lava le atoatoa. Sa lei faamoemoeina lava o le a tatou ola e aunoa ma le solia o le tasi tulafono po o le isi.
“Ona o le tagata natura o se fili i le Atua, ma sa faapea lava mai le pau o Atamu, ma o le a faapea lava, e faavavau faavavau lava, vagana ai ua gauai atu o ia i uunaiga a le Agaga Paia, ma tuu ese le tagata natura ma avea ma tagata paia e ala i le togiola a Keriso le Alii.”2
Mai le Penina Tau Tele, ua tatou malamalama ai “e leai se mea le mama e mafai ona mau [i le malo o le Atua],”3 ma o lea sa saunia ai se ala mo tagata uma e agasala e salamo ai ma toe agavaa ai mo le afioaga a lo tatou Tama i le Lagi.
Sa filifilia se Puluvaga, se Togiola, o se tasi o le a soifua atoatoa i Lona olaga, e lei faia se agasala, ma ofo atu “e ia o ia lava o se taulaga mo agasala, e tali ai iuga o le tulafono, mo i latou uma o e ua i ai le loto momomo ma le agaga salamo; ma ua leai ni isi e ese mai ai e mafai ona tali ai iuga o le tulafono.”4
E faatatau i le taua o le Togiola, i le Alema ua tatou aoao ai, “Aua e tatau ona faia o se togiola; … a leai o le a le maalofia le fano o tagata uma.”5
Afai e leai ni au mea sese, o lona uiga e te le manaomiaina le Togiola. Afai o e faia ni mea sese, ma o tatou uma ua faia ni mea sese, pe iti pe ogaoga, o lona uiga e ao ona i ai sou manao tele e saili pe mafai faapefea ona faamama ese ina ia e le toe i ai i le pogisa.
“[O Iesu Keriso] o le malamalama ma le ola o le lalolagi.”6 Pe a mausali lo tatou taulai atu ia te Ia ma Ana aoaoga, o le a taitaiina i tatou i le uafu o le saogalemu faaleagaga.
O loo taua i le mataupu faavae o le faatuatua lona tolu, “Matou te talitonu e ala i le Togiola a Keriso, e mafai ai ona faaolaina tagata uma, e ala i le usiusitai i tulafono ma sauniga o le Talalelei.”7
Sa aoao mai Peresitene Iosefa F. Samita: “E le mafai e tagata ona faamagaloina a latou lava agasala; e le mafai ona latou faamamaina i latou lava mai taunuuga o a latou agasala. E mafai e tagata ona taofi le agasala ma mafai ona faia le mea sao i le lumanai, ma pe a tusa ai ma a latou amioga e taliaina i luma o le Alii [e oo ai ina] agavaa mo se iloiloga. Ae o ai la e faaleleia mea sese ua latou faia ia i latou lava ma isi, ia e foliga mai e faigata mo i latou ona faaleleia mo i latou lava? E ala i le togiola a Iesu Keriso o le a mafai ai ona faamama ese ia agasala a i latou o e salamo; e ui ina mumu ae o le a sinasina e pei o le fulufulu mamoe [tagai Isaia 1:18]. O le folafolaga lenei ua tuuina atu ia te oe.”8
Tatou te le iloa tonu pe na faapefea ona faataunuu e le Alii le Togiola. Ae ua tatou iloaina o le sauaina leaga i luga o le Satauro ua na o se vaega lena o le tiga matuia lea na amata i Ketesemane—lena nofoaga paia o puapuaga—ma sa faamaea ai i Kolokota.
O loo faamaumauina e Luka:
“Ona maliu ese lea o ia ia te i latou, e pei o le togi o le maa ona mamao, ona tootuli ai lea o ia ua tatalo,
“Ua faapea atu, Lo’u Tama e, a e finagalo i ai, ia e ave ese lenei ipu ia te au; a e aua le faia lo’u loto, a o lou finagalo.
“Ona faaali mai ai lea ia te ia o le agelu mai le lagi, ua faamalosi ia te ia.
“Ua puapuaga o ia, ua atili ai lana tatalo; o lona afu foi ua pei o alualu toto ua pau ifo i le eleele.”9
E pei ona mafai ai ona ou faamatalaina, e na o le tasi lava le tala e uiga i le fetalaiga tonu a le Faaola lava Ia o loo faamatala ai mea na Ia onosaia i le Faatoaga o Ketesemane. O loo faamaumauina i le faaaliga:
“Aua faauta, o Au, o le Atua, na mafatia i nei mea mo tagata uma, ina ia latou le mafatia pe afai latou te salamo;
“Ae afai latou te le salamo, o le a latou mafatia e pei lava o Au;
“O le mafatia lea na oo ai ia te au lava, o le Atua lava lea, o le ua silisili i tagata uma, le gatete ona o le tiga, ma tafe toto ai i pu afu uma.”10
I lou olaga atoa, atonu o le a i ai ni taimi e te alu ai i ni nofoaga e le tatau ona e alu i ai ma faia ni mea sa le tatau ona e faia. Afai o le a e liliu ese mai le agasala, o le a mafai ona e iloa i se aso le filemu lea e sau mai le mulimuli i le ala o le salamo atoatoa.
Po o a lava a tatou soligatulafono, po o le a foi se tele e faamanualia ai e a tatou amioga isi tagata, o lena tausalaina e mafai lava ona tafiesea atoa. Ia te au, masalo o le fasifuaitau aupito sili ona matagofie i tusitusiga paia o le mau lea ina ua fetalai le Alii, “Faauta, o ia o le ua salamo i ana agasala, o ia lava lea ua faamagaloina, ma o Au, o le Alii, e le toe manatuaina lava i latou.”11
O le faamoemoega lena o le talalelei a Iesu Keriso ma le Togiola: ia ave soo se tasi e sau, soo se tasi o le a auai, ma tuu i latou i se aafiaga ina ia mafai ai i le faaiuga o lo latou olaga, o le a mafai ona latou o atu i le veli ua salamo i a latou agasala ma ua faamamaina e ala i le toto o Keriso.12
O le mea lena o loo faia e le Au Paia o Aso e Gata Ai i le lalolagi atoa. O le Malamalama lena lea tatou te ofoina atu ia i latou o loo i ai i le pogisa ma ua leiloa lo latou ala. Po o fea lava le mea e ono o i ai o tatou tagata ma faifeautalai, e tasi lava le tatou savali o le faatuatua ma le faamoemoe i le Faaola o Iesu Keriso.
Sa tusia e Peresitene Iosefa Filitia Samita upu o le viiga “Does the Journey Seem Long (Pe ua Umi ea le Malaga)?” lea o loo i ai se faamalosiauga ma se folafolaga ia i latou e saili atu e mulimuli i aoaoga a le Faaola:
I le suafa o Iesu Keriso, amene.
Mostrar las referencias
-
1. “O Le Sulu o le Alofa,” Viiga, nu. 299 (tusipese tuai).
-
2. Mosaea 3:19.
-
3. Mose 6:57.
-
4. 2 Nifae 2:7.
-
5. Alema 34:9.
-
6. Mosaea 16:9.
-
-
8. Aoaoga a Peresitene o le Ekalesia: Iosefa F. Samita (1998), 99–100.
-
9. Luka 22:41–44.
-
-
-
12. Tagai Faaaliga 1:5.
-
13. “Does the Journey Seem Long?” Hymns, no. 127.